Pribatutasun Politika | airea e-LEARNING\n1.Nor arduratzen da zure datuak tratatzeaz?\nPosta-helbidea: JM Ugarteburu 20, 8 B Bilbao – 48007 (Bizkaia).\nHelbide elektronikoa: airea@airea-elearning.net.\nBizkaiko elkarte erregistroan inskribatuta, 2017/06/16 datan eta AS/B/21044/2017 erregistro zenbakiarekin\n2.Zer xederekin tratatzen ditugu zure datu pertsonalak?\nGure entitatean, erabiltzaileek emandako informazioa hurrengo helburuekin tratatzen dugu:\na) Eskatutako zerbitzuei eta beretik ondorioztatzen diren beharrei buruzko betetzea ematea.\nb) Email edo web formularioen bidez egindako kontsultei erantzutea\nc) Web orrialdean dauden iruzkinak kudeatzea\nd) Zure intereseko izan litezkeen gure jarduerei buruzko informazioa bidaltzeko.\n3.Zenbat denboran gordeko ditugu zure datuak?\na) Bezeroa izatekotan, kontratuaren amaiera ondoren eta araudiak eskatzen duen denboran zehar gordeko ditugu zure datuak, erreklamazioak edota behar legalak egotekotan erantzuna emateko helburuarekin.\nb) Bezeroa ez bazara eta gurekin kontaktuan jartzekotan email edo web formulario bidez, zure datuak ezabatuko ditugu zure eskaerari erantzun ostean.\nc) Gure web orrialdean iruzkinen batekin parte hartzen baduzu, zure datuak gordeko dira harik eta ezabatzeko eskatzen dituzun arte.\nd) Berriei buruzko informazioa lortzeko asmotan, gure boletinean harpidetu bazara, zure datuak gordeko dira harik eta ezabatzeko eskatzen dituzun arte.\n4.Zein da zure datuak tratatzeko legitimazioa?\nZure datu tratamenduaren base legala hurrengoa da:\na) Kontratatutako zerbitzuak kudeatzeko, kontratua eta bertatik ateratako behar legalak.\nb) Bezeroa ez izatekotan, zure eskaera edo kontsultei erantzuteko bai email nola formulario web-en bidez, zure baimena edo kontratu aurreko neurriak, kasuz kasu.\nc) Web-an egindako iruzkinak kudeazteko, zure baimena.\nd) Boletinaren bidalketa kudeatzeko, zure baimena expresoa.\n5.Zer hartzaileri jakinaraziko dizkiogu zure datuak?\nZure datuak, hauen tratamenduaren hurrengo arduradunei komunikatu ahal litzateke:\na) Aholkularitza fiscal, laboral eta kontabilitatekoa, gure zerbitzuak kontratatu badituzu eta legeak markatzen dituen beharren betetzea emateko helburuarekin. Horregatik Hazienda eta beste erakunde publikoei komunikatu ahal litezke ere. Gure kurtsoak Moodle-en ematean, Moodlei ere beharrezkoak diren datuak erreztuko dizkiogu. Moodle europako pribatutasun araudia beteko duelaren konpromisoa hartzen du. Bere pribatutasun politika ikus dezakegu hemen: https://moodle.org/admin/tool/policy/view.php?policyid=1\nb) Bezeroa izan edo ez, email bidezko komunikazioak EB-n dagoen email hosting empresaren bitartez emango dira. Kontaktu formularioa bete baduzu, datu hauek DinaHosting S.L.-ren zerbitzarietan alokatuko dira. DinaHosting S.L., EB-eko web alokamendu empresa arduraduna da.\nc) Web orrialdean iruzkinak egten dituzunean, formularioaren datuak DinaHosting S.L.-ren zerbitzarietan alokatuko dira.\nd) Boletinean harpidetu bazara, zure datuak Mailchimp-ren bidez kudeatuko dira. Mailchimp estatu batuetan dagoen “The Rocket Science LLD” empresaren herraminta da. Empresa hau, Privacy Shield akordioan adskribatuta dago eta europako araudiak exigitzen dituen pribatutasun datuen betebeharrak betetzen ditu. Empresa honen pribatutsasun politikari buruzko informazio gehiago lortu dezakezu zure hazpidetza emailen bidez egiaztatzerako prozesuan.\n6.Zer eskubide dituzu zure datuak ematen dizkiguzunean?\nEdonork du eskubidea jakiteko ea erabiltzailearen datu pertsonalak tratatzen ari ote diren ala ez.\nInteresatutako pertsonek eskubidea dute euren datu pertsonalak eskuratzeko, baita datu zehaztugabeak zuzenarazteko ere, edota, hala dagokionean, erretiratzea eskatzeko, besteak beste, bildutako datuak ez badira beharrezkoak jasotako helburu hartarako.\nInguruabar jakin batzuetan, erabiltzaileek datuen tratamendua mugatzeko eska dezakete; kasu horretan, erreklamazioak egikaritzeko edo defendatzeko bakarrik gordeko ditugu.\nInguruabar jakin batzuetan eta egoera berezi batekin loturik, interesatuek uko egin ahal izango diote euren datuak tratatzeari. Horrela izatekotan, zure datuak tratatzeari utziko diogu, halabeharrezko arrazoi legitimoen kasuan edota erreklamazio posibleak egikaritzean edo defendatzean izan ezik.\nEskubideok guztiok materialki egikaritzeko, email bat bidal dezakezu airea@airea-elearning.net helbidera, adierazita zer eskubide eskatzen ari zaren. Haren arabera, dagokion formularioa bidaliko dizugu eskabidea egin dezazun.\nairea e-LEARNING, 2020 | Lege oharra | Pribatutasun Politika | Cookie-n Legeak


Ireki dute GureHaizeak ileapaindegia, inor ilegala izan ez dadin : Irutxuloko Hitza\nOstiralean ireki ditu ateak Groseko GureHaizeak ileapaindegi komunitarioak, eta astelehenetik aurrera irekita egongo da egunero. Borroka antiarrazistan ezagutu diren hainbat kidek jarri dute martxan proiektua, migranteentzat lan baldintza duinak lortzeko helburuarekin. Hiriko eragile eta norbanakoekin sarea egiten ari dira, eta atzo jendetza batu da iluntzean “inaugurazio festa eta salseora”. Ekimenaren sustatzaileek eskerrak eman dizkiete bertaratutakoei eta pertsona migranteentzat lan baldintza duinak lortzeko borrokan ale bat jarri nahi dutela adierazi dute.\nUrte hauetan, magrebtar gazte asko ezagutu dituzte eta ongi ezagutu dute haien egoera. “Kultura horretan, ileapaindegiak sozializatzeko espazio bat dira; auzoan gertatzen ari denaz hitz egiteko, esaterako”. Horregatik hautatu dute ileapaindegiaren eredua proiektua aurrera eramateko. Hala, ileapaindegiak aukera ematen du proiektu ireki bat sortzeko, elkarrizketak sortzeko eta kultura desberdinetako pertsonek elkar ezagutzeko. Beste era batera esanda, komunitatea indartzeko espazioa izan liteke.\nProiektua lagundu nahi dutenentzat, GureHaizeaken marka duten kamiseta dotoreak jarri dituzte salgai ere.\nGiro polita sortu zen GureHaizeaken inaugurazioan (Arg: Xalba Ramirez)\nGureHaizeak proiektuaren sustatzaileetako batzuk. (Arg: Xalba Ramirez)\nIlea moztera animatu ziren hainbat bezero (Arg: Xalba Ramirez)


Euskadi enpresa berritzaile teknologikoen ‘sailkapeneko’ liderra da Estatu espainolean | Bizkaia Talent\nEuskadi enpresa berritzaile teknologikoen ‘sailkapeneko’ liderra da Estatu espainolean\nEuskadi izan zen 2013-2015ean berritasun teknologikoak aurkeztu zituzten enpresa gehien eduki zuen Estatu espainoleko autonomia-erkidegoa, bertako konpainien %20,1ek jaulki zituztelako berrikuntzak. Ondoren, Nafarroa eta Errioxa daude, bertako sozietateen %16,6k eskaini zituztelako berrikuntza berriak.\nHorixe bera azaltzen da iaz Estatu espainol osoan berrikuntza teknologikoko inbertsioari buruz egindako txostenean. Hain zuzen ere, Estatistikako Institutu Nazionaleko (INE) datuen arabera, 13.674 milioikoa izan zen 2015ean. Hori dela eta, gehikuntza %5,5ekoa izan da aurreko ekitaldiaren aldean. Zenbaki hori perspektiban jartzeko, salmentei dagokienez I+Gn egindako gastua %1,7koa izan dela nabarmendu beharra dago, 10 langile baino gehiago dituzten enpresak kontuan hartuta.\nGuztira, Euskadik iaz berrikuntza teknologikoan egindako gastua 1.297 milioi eurokoa izan zenez, estatu osoan egindako gastuaren %9,5ekoa izan da, bertako biztanleen %4,5 dituela kontuan hartuta. Beraz, zenbaki hori Espainiako BPGd-n daukan pisua baino askoz handiagoa da, %6,10ekoa da-eta.\nITURRIA: INE (Espainiako Estatistika Institutu Nazionalak)


Neoklasizismoa – Gizapedia\nNeoklasizismoa XVIII. mendearen bukaeran hasi eta XIX. mendearen lehen erdian garatu zen arte mugimendua izan zen, garaiko arkitekturan, margolaritzan nahiz eskulturan islatu zena. Ilustrazio garaian abiatua, bere oinarri nagusia antzinako arte klasikoa izan zen, Antzinako Erroma eta Greziakoa. Hain zuzen ere, arte klasikoa, bere proportzioekin eta bere sinpletasunaren baitan, hobeto uztartzen zen Ilustrazioko ideia arrazionalistekin. Halaber, burgesiak, Frantziako Iraultzaren ondoren, besarkatu zuen estiloa zen, ordurarte aristokraziak sustatu zuen estilo barrokoaren eta rokokoaren aurka. Estatu berriek ere bultzatu zuten estilo berria, eraikuntza zibil eta monumental berriak estilo horretan diseinatuz, Ponpeia eta Herkulanon egindako aurkikuntza arkeologikoek ere, XVIII. mendearen bukaeran, estiloa modan jartzen lagundu zuten, eta ildo horretatik mitologia klasikoa artelanen motibo berria bilakatu zen. Neoklasizismoa indarra galtzen joan zen XIX. mendearen bigarren erdialdean, edota beste mugimendu artistikoen baitan desegin zen, hala nola akademizismoan margolaritzan eta historizismoan arkitekturan.\nParisko Carrousel-eko Garaipenaren Arkua: nabariak dira motibo mitologikoak, simetria eta zutabe klasikoak.\nHonako hauek izan ziren neoklasizismoaren ezaugarri nabarienak arkitekturan:\noreka, simetria, proportzioa eta harmonia bilatzen zituen;\ndimentsio handiko eraikinak diseinatzen ziren, monumentalak;\nzutabeak maiz erabiltzen dira, bereziki ordena klasikokoak (doriarra eta korintoarra);\nfatxadak buru edo dintelarekin eraikitzen dira;\nsinpletasuna eta harmonia lortzeko, aparailu isodomoak erabiltzen dira;\nestiloa erruz erabiltzen dira, denetariko eraikinetan, hiriak zabaltzen ziren garaian eta hortik bere presentzia ugaria egungo hirietan ere.\nBarrokoaren dinamismotik, oreka, sinpletasuna eta proportzioa bilatzen dira.\nMarmola eta brontzea erabiltzen dira.\nErliebea maiz erabiltzen da.\nBereziki monumentuetan erabiltzen da.\nGai mitologikoak lantzen dira.\nAntonio Canova, italiar eskulturgile italiarra: Piske Amodioaren musuak berpiztua. Louvre Museoa.\nJacques-Luois David: Napoleon Alpeak zeharkatzen (1800).\nPerspektiba lineala lantzen da, erliebe klasikoetan bezalaxe.\nMarrak garrantzia hartzen du kolorearen aldean, formak, eta beraz figurazioa (irudikatzen dena), nabarmentzeko.\nGai solemneak bilatzen dira, batzuetan garaiko iraultzak eta gudak irudikatuz, heroikotasuna nabarmenduz. Mitologia ere lantzen da.


HOT WOK taldearen kontzertua\nJuan de Urrutia plazan Amurrio\nVital por Alava, Vital Kutxaren emanaldien karietara. Jazz estiloko talde "ganberro" honen musika entzungai:\nHilabete honetan irekiko dute erretretadun zentro berria\nMiren Ayesa Aranoa 2010-06-16 08:31\nHilabete honetan bertan erretretadun pertsonentzako lokal berria irekiko dute, Amurrioko Alkateak Diario de Noticias de Alava egunkariari adierazi zionez. Zentro berriak 150 pertsonentzako kapazitatea izango duen areto bat izango du, oraingoa baino bi aldiz handiagoa.\nZentro berria bukatu zutenetik, urtarrilean, Amurrioko erretretadun kolektiboak bere irekiera eskatu du, izan ere, zaharrak espazio gutxi dauka eta pertsona askok igogailua erabili behar dute zentroak dauzkan oztopo arkitektonikoak direla eta.\nAldaiturriagako kamioi aparkalekuaren erabilera erregulatuko da\nJon Apodaka Saratxo 2010-06-16 00:33 Amurrio\nHurrengo hilabetetan, Amurrio Bidean Udal elkarteak, kamioilariek erabiltzen duten aparkalekua kudeatuko du Udalarekin sinatu berri duten hitzarmenaren ondorioz. Orain arte kamioilariek euren kamioiak libre aurkitzen ziren lekuetan aparkatzen zituzten.\nIkastaroa ekainaren 21 eta 22an izango da\nAntolatzaileak: Amurrio Bidean eta Red Innovanet. Izen ematea eta informazioa: 945 89 17 21 edota empresa@amurriobidean.org helbide elketronikora idatziz.\nAreto Dantza Erakustaldia\nXX.mende erdian funtzionatzeari utzi zion Artomañako errota uztailean jarriko dute martxan\nIzar Mendiguren Cosgaya 2010-06-15 11:04\nAiarako zenbait herritan bezalatsu, Artomañako errotak irin ugari ekoitzi du Historian zehar. Hori kontatzen zuten dokumentuak galdu egin badira ere,b ada 1815ko data daraman testu bat zeinetan Artomañako errotari buruz hitz egiten den. Hori dela eta, errotaren eraikina eta makinaria konpondu egin dute eta uda honen hasieran jarriko dute martxan.\nMerkatari eguna Amurrion\nApymca merkatari elkarteak antolatuta.\nEkainaren 19an Udako Solstizioaren jaia ospatuko da Amurrion\nXabi Zalbide 2010-06-14 12:29 Ingurumena\nUdaleko Ingurumen Arloak antolatzen du eta ekitaldiak Aresketamendi parkean egingo dira. Autobusak jarriko dituzte Amurriotik parkera joateko.\nII. Patin eguna eta IV. Txori Kantari Lehiaketa Amurrion\nJon Apodaka Saratxo 2010-06-12 09:57 Amurrio\nBihar Amurrioko kaleetan II. Patin eguna ospatuko da. Jarraian antolatzaileek bidalitako programa ikus dezakezue.\n10:30 Martxa txikia. Irteera Lukas Reytik\n11:00 Herri martxa arautua. Irteera Lukas Reytik\nMatias Landaburu eskolan patinaje\nartistiko erakustaldia Gurutzeta patinaje\nAimara antzerki talde amurrioarraren obra: APOLO Y DAFNE, LA TRAMA DEL PIE\nDario Foren "A donde el corazon se inclina, el pie camina" lanean oinarritutako obra.\nBi emanaldi egindo ditu Aimara antzerki taldeak: ekainaren 26an eta 27an.\nSarrrera: 3 €\nLas Gildas eta Evil Seeds dira Amurrioko Musika Eskolak antolatu duen VI. Maketa Lehiaketaren finalistak\nMiren Ayesa Aranoa 2010-06-09 08:34\nAmurrioko Musika Eskolako maketa lehiaketaren seigarren edizioaren finalistak Las Gildas eta Evil Seeds taldeak izan dira. Rock and roll eta heavy metal musika jorratzen dute, hurrenez hurren.\nApirilean ireki zen Amurrioko Musika Eskolak urtero egiten duen maketa lehiaketan izena emateko epea. Parte hartzeko baldintza bakarra talde kide bat Arabako lurraldean edo Urduñan erroldatua egotea zen.\nUdalak euskara biziberritzeko plan nagusia onartu berri du\nJon Apodaka Saratxo 2010-06-09 00:15 Amurrio\nPlan estrategiko hau 2010tik 2013rarte martxan egongo da eta bere helburu nagusia “Euskaraz bizi nahi duten herritarrei horretarako aukerak bermatzeko behar diren hizkuntza-politikako neurriak erabakitzea eta bultzatze da. Euskal Herrian, maila pertsonalean, sozialean eta ofizialean, euskararen berreskurapen osoa lortzeko euskararen aldeko urratsak areagotzea da” arduradunek helarazi dutenez.\nErantzunak: 1 (galderak.)\n‹‹ Aurrekoak 1 2 3 4 ... 220 221 222 223 224 225 226 227 228 229 230 231 Hurrengoak ››\nPilar Zurimendi Berganza\nHerenegun hil zen, Bilbon, 90 urte zituela. Hileta GAUR, ostirala, arratsaldeko 18:30etan izango da Amurrioko Santa Maria parrokian.\n140 metroko horma bat ...


Originaltasuna eta umorea saritu ditu XI. Kameratoiak - 54. Durangoko Azoka - Kulturaren Plaza\nKameratoiak, Euskal Herriko Ikus-entzunezko rallyak, bere XI. edizioa bete du aurten, eta Durangoko Azokaren baitan, partehartzaileek 50 ordu izan dituzte euren lanak pentsatu, grabatu eta editatzeko, "Eusk.aroa" gaia ardatz hartuta. Hogei taldek eman zuten izena, eta azkenean hamazazpi aurkeztu dira lehiaketara. Lan onak, irudimentsuak eta sormen aldetik mamitsuak jaso dira aurten, epaimahaiaren lana zailduz. 67 pertsona aritu dira, 25 Bizkaitik, 24 Gipuzkoatik, 11 Arabatik eta 1 Nafarroatik.\nSari-banaketa abenduaren 8an egin zen, Irudienean. Jasotako hamazazpi lanak proiektatu ostean, epaimahaiaren erabakiaren txanda heldu zen: "Harrigarria da zelako lan desberdinak egin dituzuen denak gai beretik abiatuta, eskertzekoa da halako aniztasuna izatea".\nPublikoaren saria izan zen jakiten lehena: "Kameratrola" izan zen ikusleei gehien gustatu zitzaiena, "LPM eta lagunak" oñatiarren lan umoretsua. Beraiek eraman zuten XI.Kameratoi honetako 3. saria (TOKIKOM saria) ere, epaimahaiaren esanetan "umorea ere euskararen parte dela erakustearren". Bigarren saria "Irudien aroak" lanak irabazi zuen, "Sant Antonitarrak" taldeak "irudiaren eta denboraren artean egiten duen jokoagatik", besteak beste. Lehen saria, berriz, Uda films talde gaztearen "Jorrai" lanari eman zion epaimahaiak "ikuspegi original eta ikus-entzunezko tratamendu azpimarragarri batekin gogorarazten digulako euskara eta euskal kultura landu eta zaindu behar direla". Zorionak denoi!\nHemen irabazleen bideoak, ikusgai:


Urak eramandakoak bistaratzeko ibilaldia - Aretxabaleta - Goiena.eus\nUrak eramandakoak bistaratzeko ibilaldia\nMirari Altube 2017-11-03 18:00\nUrkulu urtegia eta inguruak, urrian.\nLoramendi elkartearen toponimia taldeak antolatuta, Urkulu urtegiaren inguruko txokoak ezagutzera joango dira azaroaren 11n. Aurretik, hilaren 9an, ibilbideko argazkiak erakutsiko dituzte, eta leku-izenen azalpenak eman udaletxe zaharrean.\nUrak eramandako bideak izenarekin, mendi ibilaldia antolatu du Loramendi elkarteak azaroaren 11rako. Iragarri dute Otalorako aparkalekuan elkartu (09:00) eta lau ordu inguruko ibilaldia izango dela urtegiaren bueltan, urak estalita egon izan ohi diren txokoak ikusita. Hori baino lehen, datorren eguenean, azaroak 9, ibilbidea bera aurkeztuko diete herritarrei, eta hainbat argibide eman. Argazkiak eta ortoargazkiak erakutsiko dituzte orduan, eta inguru hartako leku-izenen azalpenekin osatu. Udaletxe zaharrean izango da aurkezpen ekitaldi hori, 19:00etan.\n"Toponimia kontuetan gabiltzanok Loramendi elkartean Aretxabaletako toki askotako izenak jasotzen gabiltza, eta dagoeneko urtegiko urak ezkutatutako paraje askorenak ere jasota ditugu", azaldu du Julen Abasolok, toponimia taldeko kideetako batek. Horren berri, baina, zelan eman eta zelan erakutsi izan dute kezka, eta, urtegiko ur maila oso behean dagoela ikusirik, horixe aprobetxatu gura dute: "Hainbat paraje eta etxe hondar agerian daude, hori aprobetxatuta, ur azpian gelditu ziren bide horietatik ibiliko gara hango kontuak kontatuz".\nUrtegia eraikitzean, 1978an, desagertu zen hori guztia azaleratzea da helburua. "Gaur Islie esaten dioguna, benetan, Arrua edo Torraldegain edo Olalde aldeak ziren. Eta non zeuden Urkuluko errota, Errotazahar edo Goikoerrota? Eta Siondo, Moxuena edo Florekue? Azken bi horiek guk geuk ere oraintsu ikasi ditugu". Horretarako, garai hartako argazki zahar batzuk erakutsiko dituzte, baita Geoeuskadi webgunea erabili ere.\nSei kilometroko ibilaldia\nAzaroaren 11n, zapatua, urak gordeta izan ohi dituen bide horietan ibiliko dira. Lau orduko ibilbidea iragarri dute, baina ez bidea luzea delako: "Sei kilometro bakarrik izango dira, eta oso aldapa gutxirekin. Horretarako ez da hainbeste denbora behar, baina lau ordu jarri ditugu, kontu asko ditugulako kontatzeko", argitu du Abasolok, eta gaineratu: "Paraje horietatik alde egin zuen jendea gogoan izango dugu, eta pasarte asko kontatzea da asmoa. Kontu horiek jarriko dute saltsa". Ibilaldiaren hasiera eta bukaera Otalorako aparkalekuan izango da, baina beste geldialditxo bat ere iragarri dute: Goroeta auzoko eliz-ondoa. "Eskolako kontuak izango ditugu han kontatzeko. Gainera, oker ez banago, laster desagertu egingo da eskola hori; hortaz, azken agurra izan daiteke. Horrekin batera, bertako taberna, bizartegia eta beste hainbat kontu izango ditugu berbetarako gai".\nGidari lanetan toponimia taldeko kideek jardungo dute, Abasolok berak eta Gorka Madinabeitiak, besteak beste, baina inguru haietako auzotarren laguntzarekin: "Geurekin izango ditugu garai haiek bizi izan zituztenak, bertakoak; ea euren ahotik entzuten ditugun kontu gehienak, guk dakiguna haiei entzundakoa da eta".\nDokumentala egiteko asmoa\nToponimia taldeko kideen asmoa da kontakizun horiek guztiak dokumental batean jasotzea. Izan ere, jakin badakite jaso ezean ahaztu eta ondorioz galdu egingo direla bai toponimia, bai hango bizimoduaren gaineko istorio horiek guztiak.


San Anton ospakizunak Urdiainen - - Guaixe.eus\nSan Anton ospakizunak Urdiainen\nRebeka Mendoza 2018-01-25 13:42\nSan antondarrek urteroko egin beharrekin bete zuten larunbatean. Hildako kofradearen (Eduardo Olaiz) omenezko mezaren ondoren, eliz atarian bildu ziren. Bertan, apaizak herriko azienda eta animaliak bedeinkatu zituen. Garai batean elizari buelta ematen zioten kofradeek, baina azken urtetan zeharreko aldean dagoen Tintiniturri elkartean gelditzen dira, gosaltzera.\nKofradiak bere kontuak egunean jarri zituen, herriaren etxean egindako bilkuran. Hildako kofradeen senideei sinbolikoki emandako 200 euroak eta 50 kofradeek egindako diru ekarpenak akta liburuan jasoak gelditu ziren eta kofrade berriaren izena (Josu Lanas) bertan jaso zen ere. Baita maiordomo berrienak: Josetxo Aldaz eta Txomin Goikoetxea. Karguan Peio Senosiain eta Tomas Etxarri ordezkatu zituzten. Aitziber elkartean bazkaltzera 33 kofrade animatu ziren. Ondoren, 18:00ak aldera, maiordomo berrien eta zaharren etxeak bisitatzera atera ziren, herriari buelta emanez. Aipatzekoa da, Urdiaingo kofradeen idazkaria Migel Angel Zubiria dela, “familiako ondare bat bezala da” aitortu zuen. Izan ere, bere aita, osaba edota aitona haien garaian kofradiaren idazkariak izan ziren.


2. JUSTIZIARA HURBILTZEKO ARRAZOIAK\nGazteek "hau zuzena da", "hau ez da zuzena", "ez dago eskubiderik" moduko esamoldeak erabiltzen dituzte, eta horrek Justizia balorearekiko sentsibilitate berezia dutela ez ezik, Justizia erakundera gerturatzeko lehenengo urratsa eman dutela erakusten du.\nBestalde, azpimarratzekoa da Justizia Administrazioa umeek eta gazteek gutxien ezagutzen duten erakundeetako bat dela. Justiziara gerturatzeko, beraz, Justiziaren elementurik adierazgarrienetara hurbildu behar da, hala nola epaitegi eta justizia-jauregietara, Horretaz gain, gazteek une horretan edo epe motzera Justiziaren inguruan izan ditzaketen beharrak kontuan hartu behar dira.\nEpaitegiak eta justizia-jauregiak dira Justizia Administrazioaren eraikinak, eta bertan egiten dute lan, besteak beste, epaileek, fiskalek, idazkari judizialek, ofizialek, laguntzaileek, agenteek, eta auzitegiko medikuek. Bertan banatzen da Justizia eta pertsona horiengana jo dezakete gazteek salaketa egin nahi dutenean, indarkeria edo tratu txarrak direla eta, edo delitu bat izan eta bertan egon direlako edo delituren baten biktima direlako.\nJustiziara hurbiltzea, lehendabizi hausnarketa sakona eginez eta gero justizia-jauregira joanez, anekdota huts gisa hartu gabe, gure gizarteko funtsezko erakundeetako bat aintzatestea eta mundu hori ez ezagutzean sortutako harresia hausteko egintza positiboa da.


Zubietako Herri Batzarra, zertarako?\nmartxoak 17, 2011\nEz da lehen aldia kritikatzen dugula Zubietako Herri Batzarraren funtzionamendua eta azken lau urteetan ezer gutxi egin izana.\nMartxoaren 15ean izandako ezohiko plenoan, beste behin ere, agerian geratu zen Herri Batzarraren eta Auzo-alkatearen garrantzia nola ulertzen duen gaur egungo Udal Gobernuak. Hutsaren hurrengoa.\nPleno honetan, besteak beste, Zubietari eragiten dizkion bi gai landu ziren, gehiengo osoa eskatzen zutenak gainera; hau da, gai garrantzitsuak. Alde batetik Herriko Arau Subsidiarioen testu bateratua eta, bestetik, udal herri-bideen inbentario berria.\nAurreko bi alkateek, Ormaetxea eta Altuna jaunek, Zubietari eragiten zien gaiak udalean landu aurretik Zubietako Herri Batzarraren iritzia eskatzen zioten. Oraingoari bost ajola zaio.\nHamaikabateko zinegotziek, Plenoan, Herri Batzarrak bi gai horiekiko ze iritzi zuen galdetu zuten, zeren espedientean Herri Batzarraren iritzia azalduko lukeen inolako idatzirik ez baitzegoen. Erantzuna ebidentea zen: ez zioten eskatu. Zertarako? bi zinegotzi zubietarrak izanik!; Zertarako? auzo-alkatea (Imanol Azpiroz) zinegotzia izanik!\nEgoera hau zubietarrentzat errespeto falta dela iruditzen zaigu. Bi hilabete barru Herri Batzarra berrituko da, hauteskundeak izango dira. Espero dugu hauteskundetara aurkezten diren auzotar hautagaiak benetan sinistea auzo-erakunde horretan eta dituen ahalmenak erabiltzea Zubietaren onerako.\nGure aldetik esan, Hamaikabaten esku baldin badaude udal gobernu zereginak Herri Batzarraren iritziak eta proposamenak oso kontutan hartuko dituela; kontutan izanik Usurbilgo Herriak 100.000 euro jartzen dituela urtero Zubietaren hobekuntzarako.\npatxi perez 2011(e)ko martxoakren 17(a) 22:19\nEta, zertan gastatu dira 100000 euro horiek urte hauetan?.\noff 2011(e)ko martxoakren 19(a) 04:03\nazpiroz jaunak kriston abilidadea dauka leku guztietan egoteko eta eguna kolpe zorririk jo gabe pasatzeko. "zubietarron" izenean hitz egiten. diru hori zertan gastatu den jakin nahiko nuke. Azpiroz bakarrik ez, zubietan orain dela gutxi aterrizatu eta berarekin batera dabiltzan "txontxongilo"ek ere berdin! lotsagarria


Irekia Eusko Jaurlaritza - Gobierno Vasco :: EHAA xedapena 201703949\nAldizkariaren data: 2017-08-04 Aldizkari honetan argitaratua: 2017148\nAGINDUA, 2017ko uztailaren 27koa, Enplegu eta Gizarte Politiketako sailburuarena, zeinaren bidez jakinarazten baita eguneratu dela seme-alabak dituzten familien onurarako diru-laguntzak emateko 2017ko ekitaldiko aurrekontu-zuzkidura, martxoaren 17ko 30/2015 Dekretuan aurreikusitakoa.\nGaiak: LAGUNTZAK; ESZEDENTZIAK; AURREKONTUAK; FAMILIA; LAN-BALDINTZAK; ALDAKETA\nHurrenkenaren zenbakia: 201703949\n2017/03/28an argitaratutako 2017/03/08ko AGINDUA aldatzen du \nGobernu Kontseiluak, 2015eko martxoaren 17ko bilkuran, 30/2015 Dekretua onartu zuen, seme-alabak dituzten familientzako diru-laguntzak arautzen dituena. 2002an, seme-alabak dituzten familientzako diru-laguntzen programa hasi zen, Familiei Laguntzeko Erakundearteko 2001-2005 aldiko I. Planaren esparruan. Bada, 30/2015 Dekretuak segida eman zion programa hari, eta abenduaren 19ko 255/2006 Dekretua indargabetu zuen –seme-alabak dituzten familientzako diru-laguntzak arautzen zituen dekretu hark–. Halaber, 30/2015 Dekretuaren xedapen iragankorretan xedatzen da aurrerantzean zer egoera kudeatuko diren Seme-alabak dituzten familientzako diru-laguntzak arautzen dituen uztailaren 16ko 176/2002 Dekretuaren bidez eta aipatutako 255/2006 Dekretuaren bidez.\n30/2015 Dekretuaren 30.2 artikuluan xedatzen denez, «publizitate-printzipioa betetze aldera, familia-politikaren arloan eskumena duen sailak, sailburuaren agindu baten bitartez, urtetik urtera emango du dekretu honetan aurreikusitako laguntzak finantzatzeko aurrekontu-zuzkiduraren berri, edo, hala badagokio, zuzkidura hori eguneratzetik eratorriko den zenbatekoaren berri». Halaber, 176/2002 Dekretuaren 6.3 artikuluak eta 255/2006 Dekretuaren 27.4 artikuluak ezartzen zuten jakinari beharra dagoela zenbateko aurrekontu-zuzkidura esleitu den laguntzak emateko, eta jakinarazpen horretarako agindua emateko eskumena Justizia, Enplegu eta Gizarte Segurantzako sailburuari ematen zioten.\nBestalde, Enplegu eta Gizarte Politiketako Sailaren egitura organiko eta funtzionala ezartzen duen apirilaren 11ko 75/2017 Dekretuaren 14.c artikuluak xedatzen duenez, familia-politikaren arloan ekimen zuzeneko prestazioen eta jardueren kudeaketa –Familiei Laguntzeko abenduaren 12ko 13/2008 Legean bildutako baldintzetan– Familia Politikako eta Aniztasuneko Zuzendaritzari esleituriko funtzioa da. Zuzendaritza hori, Enplegu eta Gizarte Politiketako Saileko Gizarte Politiketako Sailburuordetzaren mendekoa da, dekretu horren 12.2 artikuluak xedatzen duenez.\nAdierazitako guztia aintzat hartuta, familia-politikaren arloko eskumena daukan sailari egindako aipamenak (30/2015 Dekretua) eta Justizia, Enplegu eta Gizarte Segurantza Sailari egindakoak (176/2002 eta 255/2006 Dekretuak) Enplegu eta Gizarte Politiketako Sailari egindakotzat hartu behar dira gaur egun; gainera, lehenago aipatutako aginduak ematea azken sail horretako sailburuari dagokio.\n2017ko martxoaren 28ko Euskal Herriko Agintaritzaren Aldizkarian argitara eman zen Enpleguko eta Gizarte Politiketako sailburuaren 2017ko martxoaren 8ko Agindua, seme-alabak dituzten familien onurarako diru-laguntzen aurrekontu-zuzkidurak jakinarazten dituena aurtengo ekitaldirako. Agindu horren artikulu bakarrean, adierazten zen gehienez zenbat diru bideratuko zen diru-laguntza horiek ematera:\n– 27.264.314,00 euro, martxoaren 17ko 30/2015 Dekretuan aurreikusitako diru-laguntzetarako.\n– 221.100,00 euro, abenduaren 19ko 255/2006 Dekretuaren esparruan aitortu behar diren diru-laguntzetarako.\n– 86.400,00 euro, uztailaren 16ko 176/2002 Dekretua betetzeko eman behar diren diru-laguntzetarako.\nHala ere, Eusko Legebiltzarrak apirilaren 11ko 2/2017 Legea onartu du, Euskal Autonomia Erkidegoko 2017ko Aurrekontu Orokorrak onesten dituena. Hori dela eta, 3.500.000,00 euroko zenbateko gehigarri bat dago, seme-alabak dituzten familien onurarako diru-laguntzak finantzantzeko. Zenbateko hori gehituko zaio, beraz, martxoaren 17ko 30/2015 Dekretua ekitaldi honetan betetzeko hasiera batean esleitutako zenbatekoari.\nEuskal Autonomia Erkidegoko Ogasun Nagusiaren Antolarauei buruzko Legearen testu bategineko 49.2 artikuluan agindutakoaren arabera –azaroaren 11ko 1/1979 Legegintzako Dekretuak onartu zuen lege hori–, Euskal Herriko Agintaritzaren Aldizkarian argitaratu beharko dira jarraitu beharreko arauak, laguntzen eta diru-laguntzen deialdiak eta, hala gertatzen denean, laguntza emateko proposamena egingo duten organoen osaera; argitara emango dira, halaber, interesdunentzat garrantzitsuak diren egintzak, baldin eta modu orokorrean eragiten badiete.\nHorrenbestez, agindu hau Euskal Herriko Agintaritzaren Aldizkarian argitaratzen da, eta, hartara, Administrazio Publikoak diru-laguntzak emateko jardueran bete behar duen publikotasun-printzipioa bermatzen da.\nBeraz, azaroaren 11ko 1/1997 Legegintzako Dekretuaren 49.2 artikuluan eta martxoaren 17ko 30/2015 Dekretuaren 30.2 artikuluan agindutakoari jarraituz, honako hau\nMartxoaren 17ko 30/2015 Dekretuan aurreikusitako laguntzak emateko Enpleguko eta Gizarte Politiketako sailburuaren 2017ko martxoaren 8ko Aginduan ezarritako aurrekontu-zuzkidura 3.500.000,00 euro handitzen da; zenbateko eguneratua, beraz, 30.764.314,00 euro da. Agindu horren bidez, seme-alabak dituzten familien onurarako diru-laguntzen aurrekontu-zuzkidurak jakinarazten dira.\nAurrekontu-zuzkiduran eguneratzerik gertatzen bada, horren berri jakinaraziko da Enplegu eta Gizarte Politiketako sailburuaren agindu bidez, betiere martxoaren 17ko 30/2015 Dekretuaren 30.1 artikuluan aurreikusitakoarekin bat etorriz.\nAZKEN XEDAPENETATIK LENENENGOA\nAgindu honek amaiera ematen dio administrazio-bideari, eta, beronen aurka, aukerako berraztertze-errekurtsoa aurkez dakioke Enplegu eta Gizarte Politiketako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke, Euskal Autonomia Erkidegoko Auzitegi Nagusiko Administrazioarekiko Auzien Salan, bi hileko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.\nEusko Jaurlaritzak 4,5 milioi bideratuko ditu seme-alabak dituzten familientzako diru-laguntzak erregulatuko dituen dekretu berrira. (2015-09-29(e)ko Kontseiluan hartutako erabakiaren laburpena)\nAGINDUA, 2016ko martxoaren 23koa, Enplegu eta Gizarte Politiketako sailburuarena, seme-alabak dituzten familientzako diru-laguntzen aurrekontu-zuzkidura jakinarazteko dena.\nAGINDUA, 2015eko irailaren 30ekoa, Enplegu eta Gizarte Politiketako sailburuarena, honako hauek jakinarazteko dena: seme-alabak dituzten familientzat diru-laguntzak jaso ditzaketen jardueretarako (abenduaren 19ko 255/2006 Dekretuan daude aurreikusita) 2015erako…


27 lan aurkeztu ziren domekan egin zen Ageriko XIV. Pintura Lehiaketara — Oñatiko udala\n27 lan aurkeztu ziren domekan egin zen Ageriko XIV. Pintura Lehiaketara\nSari nagusia, Anton Urresti mendaroarrak eraman zuen\nPartaidetza handia eta kalitatezkoa antolatzaileen hitzetan, domekan egin zen Ageriko Pintura Lehiaketan. Heldu eta gaztetxoen partaidetzak kasik parez pare, 27 lan jaso ziren arratsaldeko 14.00ak baino lehen, 15helduetan eta 12 gaztetxotan. Helduen kategorian, gehienak, kanpotarrak ziren baina herritarren bat ere animatu zen. 16 urtetik beherakoen kategorian guztiak Oñatikoak izan ziren.\nGaztetxoen kategorian, lehenengoa, Alain Agirre izan zen, 100 txantxi eta margotzen jarraitzeko oparia jaso zuen. Bigarrena Lorea Atxa eta hirugarrena, Lur Gesalaga izan ziren. Hauek opari bana jaso zuten sari gisa. Nagusitan berriz, 15 lan jaso ziren, esan bezala. Lehenego saria, Anton Urresti mendaroarrak eskuratu zuen. Honek Garay fabrikaren sarreretako bat eta inguruak margotu zituen. 600 euro poltsikoratu zituen. Bigarren saria, 400 euro, Bilboko Carlos Espigak irabazi zuen. Honek Txurrukaneko arkupetan hartu zuen babesa eta plaza eta udaletxea, Dukiaren etxea eta Aloña inguruak margotu zituen. Eta hirugarren saria, Elchetik etorri zen Mª Teresa Durak irabazi zuen. Usakoko presa eta errekaren margolanarekin 300 euro irabazi zituen. Helduen kategoria honetan bi oñatiarrek parte hartu zuten eta Xanti Ugarteren lana hautatu zuen epai mahaiak. Lehen oñatiarraren saria eskuratuta, 300 txantxi jaso zituen.\nSaritutako lanak eta lehiaketara aurkeztutako guztiak Kultur Etxean jarriko dira ikusgai. Gainera, Udalak antolatzen dituen pintura ikastaroetan aritu direnen lanak ere ikusi ahal izango dira. Erakusketa gaur arratsaldean irekiko da, urriaren 16ra arte.


Produkzio-linearen estalkia eta labela betetzeko makina-garagardo-botila automatikoa - TopFillers\nHasiera / Betetzeko makinak / Botila betetzeko makina / Produkzio-linearen estalkia eta labela betetzeko makina automatikoko garagardo-botila betetzeko makina automatikoa\nEredu hau berezia da Ekoizpen Linea betetzeko, eta diseinu arrunta eta zentzuzkoa da, zehaztasun handia eta funtzionamendu erraza. Egokia da farmazia, eguneroko produktu kimikoetan, elikagaietan, kosmetikan, pestizidetan eta lanbide berezietan likidoak betetzeko. Korronte hornitzaile beharrik gabe, makina segurua da eta diseinu pertsonalizatuarekin, enpresa modernoen eskakizunak bete ditzake. Makina hau pistoi bikoitzeko likidoa betetzeko makina erdi-automatikoa da. Estatuan elektrizitate gabe funtzionatzen du. Makina honek betetzeko bi buru ditu fasean, lanaren eraginkortasuna hobetuz. Eta zati pneumatikoak Alemania FESTO eta Taiwango AirTac-en osagai pneumatikoak hartzen ditu. Kontakturako materialak 316L altzairu herdoilgaitzez eginda daude. Betetze-bolumenaren heldulekuarekin, betetze-abiadura borondatez alda daiteke, betetze-zehaztasun handiarekin. Betetze-buruak ihesaren aurkako, tirakako eta urpekaritza betetzeko gailua hartzen du.\nBetetze eta estalkitzeko makina guztiz automatikoa likidoak betetzeko ildoa da, botilak eta ontziak askotariko produktuekin betetzeko diseinatuta dagoena, uretako likido meheetatik hasi eta krema lodietaraino. Oso erabilia da kosmetika, elikagai, farmazia, petrolio eta espezialitate industrietan. Lineako pistoi betetzeko makina hauek betetzeko buru desberdinak aukera izan ditzakete ekoizpen ahalmen desberdinak lortzeko, abiadura aldakorreko disko garraiatzailea, altzairu herdoilgaitzezko marko erregulagarria, funtzionatzeko erraza PLC kontrol panela.\n1, 304 Altzairu herdoilgaitza astunen altzairu herdoilgaitza C soldadura soldatua.\n2, piezarekin kontaktuan dauden pieza guztiak SUS316 dira, sanitarioak, teflonak, vitonak eta mahuka zure beharren arabera.\n3, denbora errealeko egokitzapena.\n4, botila ez bete, PLC kontrola\n5, betetze bolumena zehatza, ± 1% barruan eta botilen kontagailua guztira.\n6, Mantentzeko erraza, ez da tresna berezirik behar.\n7, zigilu edo mahuka bereziak aginduz.\n8, lokarriak blokeatu eta kateatzeko joera duten produktuetarako.\n10, Botilaren aho lokalizatzailea.\n11, Betetze-burua ere zure behar berezira egokitzeko.\nBetetze automatikoko lerroak kapping makina, kodetze makina, etiketa makina, mahuka txikitzeko makina eta txikitu nahi du tunela betetzeko lerroarekin lotzen ditu.\nMakina eredua NPACK-100-6 NPACK-300-6 NPACK-500-6 NPACK-1000-6 NPACK-2500-6 NPACK-5000-6\nBetetze-eremua (10-100ml) × 6 (30-300ml) × 6 (50-500ml) × 6 (100-1000ml) × 6 (250-2500ml) × 6 (500-5000ml) × 6\nAirearen presioa 4-6kg / cm2 4-6kg / cm2 4-6kg / cm2 5-8kg / cm2 5-8kg / cm2 5-8kg / cm2\nBetetze abiadura 30-50bottles / min 30-50bottles / min 30-50bottles / min 30-50bottles / min 30-50bottles / min 20-40bottles / min\nBetetze doitasuna Likidoa ≤ ± 1%, itsatsi ± ±% 2 Likidoa ≤ ± 1%, itsatsi ± ±% 2 Likidoa ≤ ± 1%, itsatsi ± ±% 2 Likidoa ≤ ± 1%, itsatsi ± ±% 2 Likidoa ≤ ± 1%, itsatsi ± ±% 2 Likidoa ≤ ± 1%, itsatsi ± ±% 2\nEskaera: kimikoa, elikagaia, medikua\nTentsioa: 220V / 50HZ / 60HZ\nNeurria (L * W * H): 2000 * 550 * 1800mm\nBetetze abiadura: 10-35n / min (hartu ura adibidez)\nAirearen presioa: 0,4 ~ 0,6mpa\nBetetze-errorea: ± 1%\nAbiadura Handiko ontziak ontziratzeko makina automatikoa


Forma-Navarra, Nafarroako trebatzaileen elkartea - Ayuntamiento de Berriozar / Berriozarko Udala HOME\nForma-Navarra, Nafarroako trebatzaileen elkartea\nForma–Navarra irakasle-talde baten elkarlaneko proiektu moduan jaio zen, ulertzen baitute, baliabideak partekatzen badituzte eta helburu komun bat lortzeko lan egiten badute, helburuak eraginkortasun handiagoarekin lortu eta zerbitzua eman dezaketela.\nHelburu komun hori plataforma bat eraikitzean datza, hartatik gure zerbitzuak eskaintzeko bai trebatzaileei eta bai ikasleei ere, eta prestakuntza pertsonalizatua behar duten enpresei eta erakundeei.\nElkarteak ulertzen du, horrenbestez, giza baliabideen prestakuntzaren eta heziketaren balio estrategikoak teknika, metodoak eta estrategiak behar dituela lehiakortasuna, produktibitatea, hobetzeko. Hori dela-eta, gure trebatzaileek homologazioa dute hainbat adarretako profesionaltasun-ziurtagirien ikastaroak emateko, sektore desberdinetako beren lanbide-esperientziaren arabera.\nHalaber, elkartea, erakunde gisa, prestakuntza emateko ikastetxe moduan egiaztatuta du Nafarroako Enplegu Zerbitzuak, bitartekaritza zibileko, merkataritza-bitartekaritzako eta familiarreko prestakuntza emateko Justizia Ministerioak, eta online plataforma bat du, urrutiko ikastaroak emateko edo ikastaro hobaridunak izapidetzeko Hiruko Fundazioaren bidez.\nEgun, elkartea hainbat proiektutan ari da lanean, hala nola hauetan: enplegurako prestakuntza-ibilbideak, laneko orientazioa, lanbide-prestakuntza etxeko enpleguan, bitartekaritza ospitale- edo hezkuntza-esparruan, elkarlanean aritzea udal-erakundeekin (udalak, oinarrizko gizarte-zerbitzuak…), prestakuntza talde behartsu eta ahulenei ematea, baita prestakuntza gure geografian arreta gutxiago duten eta lekualdatzeko zailtasun handiagoa duten eremuetara eramatea ere.\nEtorkizuneko proiektuen artean, eta, trebatzaileen eta enpresen arteko elkarlanari esker, kontaktu-sare bat garatu nahi dugu, enplegu-poltsa bat egiteko bidea emango duena, bai irakasleentzat eta bai ikasleentzat ere.\nHarremanetarako: José María Rípodas Marotta\nTelefonoak: 622 620 130 / 696 530 006\nHelbide elektronikoa: info@asociacionforma.org


Eskubideak ez dituzte salgai - Gipuzkoako Hitza\nEskubideak ez dituzte salgai\n2017, apirilak 21 Albisteak, Ekonomia, gipuzkoa, Gizartea 708\nO iartzungo Carrefour saltokiko langileak borrokan ari dira euren lan baldintzak hobetzeko. Protesta modurik muturrekoenera jotzea erabaki dute bertako langile gehienek: grebara. Hiru greba egunera deitu zuten, eta jadanik bi egin dituzte. Lehena, joan den larunbatean egin zuten; bigarrena, asteartean; eta hirugarrena, eta oraingoz azkena,gaur zortzi egingo dute. Aurreko bi egunetan erabat itxita egon da Lintzirin industrialdeko denda.\nMadrilen negoziatzen dute Oiartzungo Carrefourren gisako saltokietan indarrean dagoen langileen lan hitzarmena, saltoki handiena; ez dira izaten tokian tokiko hitzarmenak. Urtarrilean hasi zen Madrilgo negoziazioa. Jazint Ramirez LABeko kideak azaldu duenez, euren sindikatuak Barakaldoko (Bizkaia) Ikea saltokiko ordezkaria bidaltzen du negoziazioetara, eta hark eman die han gertatutakoen nondik norakoen berri.\nCarrefourreko langileek batzar informatibo bat antolatu zuten lehen bileren berri emateko helburuarekin. Orain dela lau urte soldatarik igo gabe gehitu zizkieten 28 orduak pixkanaka kentzea aztertzen ari ziren, besteak beste, negoziazio horietan. Duela lau urteko hitzarmenarekin ez ziren gustura Oiartzungo saltokiko langileak, eta aurten “zerbait” egin behar zutela erabaki zuten. Lehen batzar informatibotik bigarrena atera zen: langileek, zuzenean, protesta ekintza bat antolatzeko batzarra antolatu zuten. Horrez gain, eskakizunak bilduta proposamen formal bat egin zioten zuzendaritzari, baina nagusiek “aitzakiak” besterik ez zituztela jarri ziurtatu du Ramirezek.\nCCOOko bost ordezkarik eta LABeko eta ELAko beste lauk osatzen dute langile batzordea, baina LABek du presidente kargua. Eskakizunei buruz mintzo da Ramirez: “Hitzarmen propio bat eskatzea zen gure [LAB eta ELAren] asmoa, baina CCOOkoak ez zeuden oso ados horrekin. Horregatik, ados jarri beharra geneukan. Oso garrantzitsua da langile batzorde gisa joatea, nahiko pareko gaudelako ordezkaritza kontuan hartuta, eta pausoak eman daitezkeelako”.\n“Oso jendetsuak” izan ziren bozketak, eta gehiengo oso zabal batek babestu zuen protesta egitea. Behin hori hautatuta, lanuztearen edo grebaren alde egitea erabaki behar izan zuten langileek, eta grebaren aldeko boto gehiago jaso zituzten. Hori bai, ez zituzten edozein egun aukeratu: Aste Santuaren bueltan egingo zituzten protesta saioak, oihartzun handiagoa lortzeko. Saltokia itxita egongo zela bermatzeko, langileak atearen aurrean bildu dira bi egunetan. Bi egunetan oso goiz jarri dute ordua: 05:30ean.\nAsteartean, bazkaltzeko orduan, joan da Gipuzkoako Hitza Oiartzungo Carrefourrera. Txandaka ari dira bazkaltzen. Etxean batzuk; ondoko jatetxeren batean beste batzuk… Langile talde bat dago eserita Carrefourrekin eraikina partekatzen duen kafetegiko mahai batean; emakumezkoak dira guztiak. Saltokiko zuzendaritzak kanpoko eserlekuak kentzeko agindu duelako daude bertan. 30 urtetik gora daramatzate guztiek toki berean lanean. Pryca zen lehen; Carrefour orain.\nLangileetako batek goratu egin du greba deialdia izaten ari den oihartzuna: “Oso handia izaten ari da parte hartzea: kutxazainetako langileak hemen gaude, produktuak bere lekuan jartzen dituztenak ere bai, kanpoko hornitzaileak, erdi mailako nagusi batzuk… Aldi baterako lanean ari diren asko ere hemen daude”.\nHitza-ri adierazi dionez, 05:20 aldera lau langile sartu ziren lantokian, “bai larunbatean eta bai asteartean”. Langileak gaineratu du aldi baterako lanean ari den neska gazte bati lanera joateko esan ziotela giza baliabideen sailekoek, eta momentu zailak pasatu dituela aitortu du bere lankideak: “Goizean ertzain batek esan dit bortxakeria dela greba-hausle bati miserable deitzea. Baina zuzendaritzako kideek neska horrekin egin dutena ez al da bortxakeria?”.\nJakinarazi duenez, “estatu osoan” borrokan ari diren Carrefourreko langile bakarrak dira Oiartzungo saltokikoak. “Beste tokietako langile gehienek esaten digute babesten gaituztela, baina inoiz ez dute bat egiten. Oiartzungo langileak Carrefour enpresako ardi beltzak garenez…”. Ramirezen hitzetan, “oso positiboa” da Oiartzungoaren gisako mobilizazioak egitea. “Borroka txikiak zabaldu behar dira, sektorea behetik gora eraldatzeko. Egokiena litzateke enpresa bera konturatzea hitzarmen propioak behar ditugula”.\nKafetegiko mahaira bueltatuta, Madrilgo negoziazioek ez dietela batere mesederik egiten adierazi du eserita dagoen beste langile batek. Uste du “oso eragin latza” izango duela bertako 250 langileentzat: “Datorren urtean %2 igo beharko lukete gure soldata [lau urtez izoztua izan dute], hurrengoan %0,5… Mozkinak egongo balira, urtero igo beharko lukete kopuru hori. Baina hemen inoiz ez dago irabazirik”, ondorioztatu du, ironiaz. Carrefourrek, orotara, 2.351 milioi euroren irabaziak izan zituen iaz.\nBeste lankide batek eten du ondokoaren azalpena. Hark azaldu duenez, Eroskiren 50 denda erosi dituzte. “Gure soldatarekin erosi dituzte denda horiek. Gainera, beste dena batzuk ere ireki dituzte. Dirurik ez dagoela esaten dute, baina badago nahi dutenerako”. Egoerarekin haserre dagoela nabari zaio langileari: “Duela lau urte egin behar genuen orain egiten ari garena”.\nSoldatarena ez ezik, bestelako aldarrikapenak ere badituzte Carrefourreko langileek, lan antolaketari dagozkionak, esaterako. Hitza bertan dagoela, aldarrikapenak zerrendatzen hasi dira langileak: “Bederatzi orduko lanaldiak asteburuetan, arratsaldeetan bakarrik lan egiten duten langileak, mailaz igotzeko azterketak egin beharra…”. 11 aldarrikapen helarazi dizkiote, denera, zuzendaritzari.\nEten egin behar izan dute zerrendatzea, lipdub-a grabatzeko ordua iritsi zaielako. Greba egitea erabaki samurra ez den arren, ez dute galdu umorerik: “Carrefourrek lehiaketa bat egiten du urtero, ea nork egiten duen lipdub-ik onena. Gaurkoa bidaliko diegu guk, irribarrea delako borrokan galdu behar den azken gauza”.


Idatziak aurkezteko xede orokorreko formularioa\nPlataforma honek edozein idazki mota Ogasun Ministerioa Internet bidez aurkezteko aukera eskaintzen dizu. Ohar garrantzitsua: xede orokorreko formulario hau ez da erabili behar idatziak aurkezteko, horretarako onartutako berariazko formulario bat baldin badago.\nDatu pertsonalak babesteari buruzko informazioa:\n2016ko apirilaren 27ko Europako Parlamentuaren eta Kontseiluaren 2016/679 Araudiaren (EB) 13. artikuluarekin bat eginez, jakinarazten da formulario honen bidez emandako datu pertsonalak Ogasun Ministerioko Idazkariordetzaren bitartez tratatuko direla horiek jasotzeko, erregistratzeko eta izapidetzeko dagokion organoari halarazteko helburuarekin.\nAipatutako datu pertsonalak nahita nahiez tratatu behar dira Herri Administrazioetako Administrazio Prozedura Erkideari buruzko urriaren 1eko 39/2015 Legetik eratortzen den betebehar legala betetzeko. Zure datu pertsonalak ez zaizkie hirugarrenei jakinaraziko. Horiekiko eskubideak aitortu ahal izango dituzu tratamenduaren arduradunaren aurrean. Formularioa bete baino lehen irakurri behar duzu datu pertsonalei buruzko osagarrizko informazio hau.\nEsteka honen bitartez, aurkeztu dituzun inprimakiak kontsultatu, hartu-agiriak jaso eta eman duzun dokumentazioa kontsulta dezakezu (Garrantzitsua: aukera honek ez du espedientearen kudeaketaren egoerari buruzko informaziorik ematen; horretarako, beste aplikazio espezifiko bat dago):\nAurkeztu dituzun inprimakiak kontsultatu\nOgasun Ministerioa egoitza elektronikoaren gorabeherak kudeatzeko postontzia


Angela Merkel Joan aurretik santutua | Mundua | Berria\nAngela Merkel Joan aurretik santutua\nMerkelek Alemanian duen irudi mitifikatua nekez uler daiteke Alemaniatik kanpo. Kargua uztear den kantzilerrak boterea kudeatzeko berezko metodo bat hezurmamitu du: herritarren iritziz, errespetuzkoa, patxadatsua eta harrokeriarik gabekoa.\nAngela Merkel, Alemaniako Legebiltzarreko eraikinaren aurrean, Berlinen. WOLFGANG KUMM / EFE Tamaina handiagoan ikusi\n2021eko irailak 26 - Berlin\nPolitika utziko du, baina berriz ere aurkeztuko balitz bozak irabaziko lituzke. Alde bateko zein besteko herritarrek ez dute zalantzarik. Angela Merkelek inoizko onarpen handienarekin esango die agur alemaniarrei. Kantzilerrak bere aurrekoek —Gerhard Schroederrek eta Helmut Kohlek— lortu ez zutena eskuratu du, hau da, hauteskundeetan inoiz ez galtzea. «Herritarrek bota baino lehenago joan da, eta erabaki horrek biziki borobildu du ez bakarrik haren agintaldia, baita haren legatua ere», adierazi du Franco delle Donne politologoak.\nBozen aurretiko egunetan, Merkeli eskerrak ematen dizkioten kartelak agertu dira Alemaniako kaleetan. Esneki enpresek edota konpainia elektrikoek ordaindutako kanpainak dira. Alemaniarrak hain dira metodikoak, Merkelenganako mendekotasun antzeko bat garatu baitute. Hauteskundeen gaineko informazio puntu baten aurrean, herritar dezente daude alderdien panfletoak hartzen. «Bozetara aurkeztu diren hiru hautagai nagusiak oso ahulak iruditzen zaizkit. Inork ez dit Merkelen segurtasuna transmititzen», esan du Jennifer gazteak. Etorkizun ezezagunak larritasun antzeko bat eragiten die alemaniarrei; hamasei urtez ziurtasun osoan bizi izan balira bezala. Kantzilerrari botoa inoiz eman ez diotenen ahotik ere zaila da kritika zorrotzak entzutea: «Merkelen ideologia babesten ez dudan arren, begirunea diot. Akats asko egin ditu, baina kontsekuentea da aldarrikatzen duenarekin, eta oso bizitza austeroa darama. Ez diote inoiz ustelkeria kasu batekin harrapatu», adierazi du Ancel erretiratuak. Alemaniako Mutti edo amatxoren omenezko publizitate kanpainak oso modu neurtuan eta soilean eginda daude, baina atentzio handia ematen du erretiratzear den gobernuburu baten aldeko esker oneko kartelak ikusteak.\nBeti ez da hala izan, ordea. Ana Carbajosa kazetariak Angela Merkel: Crónica de una Era liburuan argi uzten du kantzilerrari asko kostatu zitzaiola politikan errespetatua izatea. CDU alderdi kontserbadorean izena eman zuenean, estralurtar bat balitz bezala tratatu zuten alderdikideek: emakumea, ossi-a —Ekialdeko Alemaniakoa—, fisikaria, dibortziatua —lehen senarraren abizena bereganatu zuen, eta gaur egun ere horixe dauka—, bigarren aldiz ezkondua eta seme-alabarik gabekoa.\nAlemaniaren zatiketa politikoa eta geografikoa oso presente egon da Merkelen biografian. Kantzilerra Alemaniako Errepublika Federalean jaio zen, mendebaldean. Baina Alemaniako Errepublika Demokratikoan hezi zen, ekialdean. Haren aita, Horst Kasner, askapenaren teologiarekin harreman estua zuen apaiz luteranoa zen, eta, bere familiarekin, ebanjelizazio misio bat betetzera joan zen ekialdeko Templin udalerrira. Kasner familia oso ezaguna da Templinen. Sven saltzaileak softeis edo izozki leun famatuak egiten ditu merkatuko plazan: «Merkelen aitak nire gurasoak ezkondu zituen, eta oso pertsona ona zen», adierazi du, «baina pribilegiatuak ziren, bada, elizgizonen familiek estatus berezia zuten sistema sozialistan. Kasnertarrek mendebaldera bidaiatzen zuten, eta senitartekoak bisitatzera joaten ziren».\nHala, bi munduen artean bizitzeak, sistema sozialista eta kapitalista ezagutzeak, eragin handia izan du politikan trebatzeko duen metodoan. Adibidez, feminismoa zer den eta nola indarrean jarri behar den erabakitzeko orduan. Merkelek muzin egiten die etiketa guztiei, eta azken unera arte ez du feminismo hitza bere egin. Merkelek ez du katalogatua izan nahi, Delle Donneren iritziz: «Hamasei urte hauetan gaitasun paregabea erakutsi du iritziz aldatzeko, eztabaidaezinak iruditzen zitzaizkion politikak aldatzeko, eta barkamena eskatzeko». Carbajosaren liburuan nabarmentzen da Merkelek 35 urte zituela Berlingo harresia erori zenean eta politikan aritzea erabaki zuenean. Beraz, ez dauka iritzi monolitikorik. «Energia nuklearraren alde zegoen, eta, Fukushimako hondamendiaren ostean, 180 graduko bira eman zuen; politikan kuotak ezartzearen kontrakoa zen, baina azkenean onartu egin zituen. Sistema sozialistan bizi ziren herritarrek ez zuten boto askatasunik, baina, emakumeen kasuan, dibortzioaren, lan berdintasunaren eta halako eskubideen alde ez zen borrokatu beharrik. Berretsita zeuden», erantsi du politologoak.\nEdonola ere, Merkelen aroa disekzionatzen ari diren kazetari dezentek uste dute adorea falta izan zaiola. Askok irizten diote olatuaren atzetik joan dela eta ez duela inoiz arriskatu nahi izan. Horiek hala, oposizioko alderdien, Berdeen eta Sozialdemokraten kanpainako aldarrikapen asko bere egin ditu. Oportunista al da? Delle Donnek argi dauka: «Nik esango nuke Merkelen politika ez dela oinarritzen Alemaniaren edo Europaren gaineko ikuspegi edo estrategia handietan. Ez da lider karismatiko bat. Baina badaki alemaniarren gogo aldartea irakurtzen, alegia, gizartea norantz doan interpretatzen. Beti koalizioan gobernatu du, eta haren programa oso moldagarria da». Agian adibiderik esanguratsuena da sexu berekoen arteko ezkontzak onartzeko legea. Merkel kontra agertu zen, parlamentuan ezezkoa eman zuen, baina, jakinda bere alderdiaren, CDUren botoak beharrezkoak zirela araudia onartzeko, askatasuna eman zuen. «Adierazgarriena da homosexualen ezkontzen aurka bozkatuta ere Merkelek bere egin zuela aurrerapauso historiko hori», erantsi du Delle Donnek.\nAgian, 2015a izan zen kantzilerrak bere lidergoa bistakoen utzi zuen urtea. Alemaniarrek ondo gogoratzen dute uda hura. Nazioarteko iritzi publikoak Berlinek Greziarekin izandako jarrera gupidagabea kritikatzen zuen bitartean, Alemaniako herritar gehienek txalotu egin zuten kantzilerraren esku gogorra. Merkelek Atenasi botatako hordagoa argia izan zen: edo gure akordioa berretsi, edo eurotik atera. Alexis Tsiprasen gobernuak etsipenez onartu zituen murrizketa berriak. Austeritatearen unerik gogorrenak ziren, eta uda hartan berriz ere bistaratu zen zorpetzeak alemaniarrei eragiten dien alergia. 2008ko finantza krisiak eztanda egin zuenetik, Merkelen mantra izan da herritarrei gogora ekartzea beren aurrezkiak salbu daudela. Baina austeritate ekonomikoa zeharo lurperatuta geratu den pandemiaren garai berrian, kantzilerrak ez du Greziarekin eta Europa hegoaldeko beste hainbat herrialderekin izandako jarreragatik alhadurarik erakutsi. Alemanian, gainera, ia inork ez dio konturik eskatu.\nEdonola ere, 2015eko abuztuan beste fenomeno batek aldatu zuen Merkelen aurpegia, eta zeharo nahasita utzi zuen Alemaniako iritzi publikoa. Errefuxiatuen dramak Europako ateak jo zituen, eta kantzilerrak milioi bat asilo eskatzaile baino gehiago hartzeko agindu zuen. Ordukoa da, ziur aski, historiara pasatuko diren Merkelen esaldietako bat: «Larrialdi egoeran gure aurpegirik abegitsuena erakusteagatik barkamena eskatu behar badut, orduan, hau ez da nire herrialdea». Alemaniak errefuxiatu siriarrak hartu zituen bereziki, eta gehienek goi mailako ikasketak zituzten. Batzuentzat ez zen kasualitatea izan. Berlingo lan agentziako datuek diote populazioaren zahartzearen ondorioz herrialdeak urtero 400.000 migratzaile kualifikatu behar dituela ekoizpen erritmoari eusteko. Halere, Merkelen onarpenak behera egin zuen, eta eskuineko oposizioak, batez ere haren alderdiaren barrukoak, gupidarik gabe kritikatu zuen. «Ate irekien estrategiak ondorio politikoak izan zituen, baina oso erlatiboak. 2017ko bozetan babes gutxiago eskuratu zuen Merkelek, baina hauteskundeak aise irabazi zituen. Sei urteren ostean, errefuxiatu horietako %49 lanean daude, kontratu mugagabearekin», gogoratu du Delle Donnek. Refugees Welcome mugimenduko Arne Becker askoz kritikoagoa da, ordea: «Kuriosoa iruditzen zait Merkel 2015eko ate irekien politikagatik gogoratzea, eta ez 2016an Turkiarekin mugak ixteko sinatu zuen akordio lotsagarriarengatik».\nAzken asteetan, hamaika inkesta publikatu dira alemaniarrei galdetuz kantzilerraren zer ezaugarri nabarmentzen dituzten. Gehien errepikatu diren hitzak egonkortasuna eta segurtasuna dira. Bundestagen edo parlamentuaren aurrera hainbat herritar hurbildu dira Merkelen azken diskurtsoa entzutera. Hamasei urte igaro dira kantzilerrak lehen aldiz hauteskundeak irabazi zituenetik. Horrek esan nahi du belaunaldi oso batentzat Merkelek ordezkatzen duela boterea. «Non topatuko dugu Vladimir Putini aurre egiteko gai den beste kantziler bat?», uste du parlamentuaren kanpoaldean dagoen gizon zahar batek. Atzerri politikak oso espazio txikia bete du hauteskunde kanpainan, baina alemaniarrentzat, batez ere ekialdeko adinekoentzat, Errusia ez da kanpo politika.\nMerkelen metodoa oso argi geratu da Alemaniak munduan izan behar duen rolaren inguruan. Kantzilerrak europeismoa aldarrikatu du, baina, Errusiaren eta Txinaren kasuan, oso abila izan da politika eta ekonomia banatzen. Alemania trantsizio energetikoan murgilduta dago, eta Errusiako gasaren mendeko bihurtu da. Berlinek zentral nuklearrak itxiko ditu 2022an, eta ikatza ekoizteari utziko dio, asko jota, 2038an. Baina energia berriztagarrien ekoizpenak ez ditu behar guztiak asetzen. Ameriketako Estatu Batuen eta Europako Batasuneko estatu kide askoren aurrean, Merkelek sutsuki defendatu du Errusiako gasa inportatzeko NordStream2 gasbidea eraikitzeko proiektua. Lanak amaituta daude, eta hodi kilometrikoek Errusia eta Alemaniako Lubmin udalerria batzen dituzte, Itsaso Baltikoa zeharkatuz. NordStream2 gasbideak 55.000 milioi metro kubiko gas inportatuko ditu urtero.\nHalere, Merkelen aroaren ikur nabarmena da eskuin muturra politikoki bakartzeko erabakia ere. Haren legealdian AfD Alemaniarentzako Alternatiba alderdi ultraeskuindarra Bundestagen eta estatu federatuen parlamentuetan sartu da. AfD 2008ko finantza krisiaren biharamun euroeszeptikoan jaio zen, eta, 2015eko errefuxiatuen etorrerarekin, xenofobiaren bandera altxatu zuen. Merkelek inposaturiko osasun hesia oso gogorra izan da, baina zer gertatuko da kantzilerra izateari utziko dionean? «Datorren legealdiko erronkarik handienetako bat izango da eskuin muturrari ezarritako bakartze instituzionala mantentzea; izan ere, Merkelen eskuinean dauden alderdikide askok jarrera leuna dute», adierazi du Delle Donnek. Hori da, hain zuzen, Merkelen aroaren beste ondorio bat. Gobernatzeko berezko modu merkelistak zeharo galduta eta desorientatuta utzi du haren CDU alderdia.\nMilitarrek diote trantsizioaren «bidea zuzentzen saiatzen» ari direla\nAl-Burhanek defendatu du Sudanen ez dela estatu kolperik izan, eta azaldu du «laster» gobernu berri bat izango dela; Kontseilu Subiranoak dio hark duela «autoritate legitimoa» oraindik ere. Armadak gutxienez zazpi lagun hil ditu manifestazioetan.


Urko Buruaga - Estreinako kontzertua Atxarre Tabernan\nGuztiok uniforme berriarekin geunden, baina norbaitentzat benetako estreinua bazen, hura zen Joana: aurretik ez zuen inoiz kontzerturik eman. Baina nork esango luke, trebetasun handiz bete baitzuen abestiren batean tokatzen zitzaion papera. Kontzertuaren ostean, oso gogoeta polita idatzi zuen berarentzat esperientzia hori zer esan nahi izan zuen adieraziz. Bihar (apirilak 21), testu osoa irakuri ahal izango duzue Facebooken. Orain aurrerapen labur bat utziko dizuet:\nLarunbatean nire lehenengo kontzertua emateko aukera izan nuen, beste hiru pertsonekin batera. Duela hilabete gutxi hasi genuen proiektu berri hau. Elkar ezagutu, abstiak ikasi, gitarrari hautsa kendu eta lanari ekin, eguna iristerakoan, bizipena eta momentua ahalik eta berezien izan zitezen.\nNire kasuan, guztietarako lehenengo aldia… Ziurtasun eza, lotsa, beldurra… baina HORRENBESTE GOGO ETA ILUSIOA!!… ezen ezin zen ezer txarto atera.\nUne hau hobekien ezagutzen ditudan pertsona askorekin partekatzeko plazera izan nuen. Babesten eta baloratzen nauen, eta nigan konfiantza duen jendea. Eta ahultzen naizenean irri eta besarkadarik falta ez zaion jendea.\nEskerrik asko guztioi ni babesten hor egoteagatik, eta eskerrik asko zuei hiruroi (Miquel, Urko eta Jorge) abentura honetan nire bidailagunak izateagatik!!\nAbestiak kanpoan uztearen garrantzia\nJendearen erantzuna aparta izan zen. Etortzetik hasita. Berriro (iaz Aizkoran gertatu zen bezala), taberna beteta egonik, oraindik jendea kanpotik entzuten (edo kuxkuxeatzen) egon zen.\nTaldean jotzeak erabaki zuzen batzuk hartzen lagundu zidan. Adibidez, abesti batzuk kanpoan uztea. Urtean behin edo bitan jotzen nuenean, ahalik eta errepertoriorik luzeena sartzen saiatzen nintzen, inork ezer entzun gabe gelditu ez zedin. Baina behin bi orduko kontzertua eman eta gero, kanta batzuk hurrengoetarako uztea komeni zela ulertu nuen.\nAzkenaldian zuzeneko gehiago izan ditudanez, lasai egin ahal izan dut hau. Eta talde batekin erabakia errazagoa da: ondo prestatuta ez dauden abestiak, kanpora. Horrela, iraupen egokiko (ordu eta laurden inguru) kontzertua gelditu zitzaigun, eta oso ondo lotuta, erritmoaren aldetik.\nItzultzen diren kantak eta aldatzen diren abestiak\nKontzertua Biluzik eta Sunriseekin hasi genuen. Bigarrena klasiko bat da nire errpertorioan, baina zuzenekoetatik atera nuen denboraldi batez, nik bakarrik jota, abesti honetan garrantzitsuak diren bi elementu faltan botatzen nituelako: baxua eta bigarren ahotsa. 2014an Gasteizko Alkartetxean Le Gran K-rekin batera eskainitako kontzerturako berreskuratu nuen, eta iaz Maialenekin jotzen jarritu nuen, oso ondo mantentzen zelako ahots eta gitarra binakin (eta teklatua, amaierako zatian). Orain bere osotasunean jotzen dugu berriro. Baxua barne, niretzat Sunrise-en elementurik intesgarriena dena.\nJarraian, Sacrificios Rituales etorri zen, kantarik estimatuenetariko bat (izan ere, amaieran berriro jo genuen); Nickelbacken How You Remind Meren bertsioa, bere garaian Maialenek proposatuta jotzen hasi ginena eta talde berriarekin mantendu duguna; eta Nothing’s Odd.\nHorien ondoren, bi abesti jo nituen talderik gabe. Lehenengo, Saiatzen. Kanta hau bakarrik jo behar dudala pentsatu dut beti, bere dohainik onena bestelako laguntzaren beharrik gabe transmititzen duen indarra dela uste dudalako. Baina musikari berriek proposamen berriak dakartzate, eta laster eskua sar genezakioke. Ez dut ezer aurreratuko. Kontzertuetan ikusi/entzungo duzue.\nBakarrik jo nuen bigarren abestiarekin, momentu tamalgarria izan nuen. Gutxi gorabehera tonuan kantatzen eta hitzak ahazten zaizkidanean disimulatzen ikasi nuenetik momenturik tamalgarrienetariko bat. Kontzertuaren une gakoa izan behar zen, baina hanka-sartze honen erruz, besterik gabe igaro zen.\nKanta berri bat estreinatu behar nuen. Inoiz jendaurrean jo ez nuena. Ez kontzertuan, ez entseguetan… eta nire etxetik koanpoko beste inon ere. Izan ere, hitzak aurreko astean amaitu nituen. Egun batzuk neramatzan abestia zelan aurkeztu nezakeen pentsatzen eta deskribapen batzuk errepikatu nituen neure gogoan, baina ezer zehaztu gabe. Emaitza: burua hutsik gelditu zitzaidan. Esaldi bat bestearen atzetik lotzen saiatu nintzen, irudikatutako bidea gogoratu ezinik. Azkenean, onena zirt edo zart egitea zela erabaki nuen. Bigarren aukera emango diogu eta hurrengo kontzertuan hobeto azaltzen saiatuko naiz, ados? 😉\nJorge eta Joana bueltan zirela, The Man Who Loves, gure abestirik ilunena, eta El Poder Está en la Calle, gure ereserki libertario blueseroa.\nHorrela, azken txanpari ekin genion setlisteko abetirik arinen eta bertsio-dentsitaterik handineko atalarekin: Wonderwall, Oasis-en kantu mitikoa nolabait gure erara moldatua; As-Salamu Alaykum, abestiak egiteko nire arrazoiak azaltzeko erabili dudan abestia; Good Riddance (The Time of your Life), esparru countryra eramateko galbideratu dugun Green Dayren abestia; ia inprobisatutako Johnny B. Goode; eta Fracking From The Storm erreibindikatiboa.\nEz zen kontzertu perfektua izan, onartu behar dugu (bestalde, zein da perfektua?), baina oso sentsazio onarekin gelditu ginen eta, batez ere, entzun nahi gaituen jendearen aurrean jartzen jarraitzeko gogoekin.\n← Musika blog berria Urko Buruagaren eskutik\nBear Creek: jarraian entzuten dudan diskoa →


Jokoak of lehiaketa\n3D jet hiper racing non parte hartu duten ez dira asfaltoan, ez bada airean flotatzen ibilgailu lehiaketa batean duzu joko bat da. Hasi aurretik ibilgailua 4 posibilitate arteko hartu nahi duzun hautatu behar duzu. Noiz ontzia aukeratu duzun bere ezaugarri, hala nola sentsibilitatea inflexio edo botere balaztatze gisa batzuk alda ditzakezu. zirraragarria lasterketa batean parte hartzen eta ondoren saiatu lehen helburua lortu dute. erliebe hormak sartu bada, ezin izango duzu hutsunea ez erori, baina nahikoa moteldu egingo da.\n3D jet hiper lasterketak\nfutbol lehiaketa batean parte hartzea, baina ez edozein bat, garrantzitsuenetako bat. Zure skill baloia frogatzeko atera irabazlea daukazu. Hasi aurretik zein aukeraketa parte hartu eta gero, pasa eta gero onenak zure aurkariak baino helburu egokitzeko nahi duzun aukeratu behar duzu. ordenagailuaren aurka edo lagun baten aurka jolasteko.\noso polita motera denbora arriskutsua zara eta moto lehiaketa batean daude. lehiaketa hasi aurretik 10 puntu dituzte, artean "Abiadura", "Helbidea" edo "Acceleration" Nahi duzun bezala banatu ahal izango duzu. Zure bizikleta kontrolak goranzko ondoren, abiadura gidatzeko oztopoz betetako pista batean. Saiatu ahalik eta denbora laburrenean helburua iristeko eta elementuak topatzen duzun guztiak biltzeko.\nGames lehiaketa: zauden kirol edo edozein racing mota gustuko baduzu, ziur aski jokoak lasterketa hauen guztien artean zure joko ezin hobea aurkituko duzu. hainbat aukera aukeran, hala nola, open-gurpila racing, motozikleta edo baita kamioi handiak parte hartzen ere behar duzu. Ere futbola edo atletismoa bezalako kiroletan parte hartzeko. Nahi duzu racing bada horiek zure jokoak dira, baina galduz gero, ez egin mosquees, zer esaten, garrantzitsuena parte hartzea da, badakizu.


Fagosoma - Wikipedia, entziklopedia askea.\nFagosoma biologia zelularrean fagozitosi bidez xurgatutako partikula baten inguruan eratutako bakuoloa da. Bere barnean molekulak edo zelula mintza garraio aktibo edo pasiboz zeharkatzeko handiegiak diren egiturak egon daitezke.\nBakuolo hau xurgatutako partikularen inguruan zelula mintzaren fusioz sortzen da eta bere barnean mikroorganismo patogenoak daudenean fagolisosomek hauek suntsitzeko gaitasuna dute. Horretarako, lisosomekin bat egiten dute fagolisosomak eratuz. Lisosomek fagosomaren barnean dagoen materia degradatzeko entzimak dituzte.\nOrriaren azken aldaketa: 15 abendua 2019, 22:16.


Txandakatzearen aldagai giltzarriei buruzko jardunaldia — IMH\nTxandakatzearen aldagai giltzarriei buruzko jardunaldia\n2012/07/12 17:20:00 GMT+2\nTxandakatzearen aldagai giltzarriei buruzko jardunaldia IMHk, Adegi, Lleidako Unibertsitatea, Incress Innova eta europar adituekin irailaren 12an aurkeztuko du HOBETUZ-LANBIDErentzat egindako ikerketa https://www.imh.eus/eu/albisteak/txandakatzearen-aldagai-giltzarriei-buruzko-jardunaldia https://www.imh.eus/eu/albisteak/txandakatzearen-aldagai-giltzarriei-buruzko-jardunaldia/@@download/image/image.jpeg\nIMHk, Adegi, Lleidako Unibertsitatea, Incress Innova eta europar adituekin irailaren 12an aurkeztuko du HOBETUZ-LANBIDErentzat egindako ikerketa\nEuskadi eta estatu mailan geroz eta nabariagoa da prestakuntza dualaren edo txandakatzearen garapenerantz aurrerapausoak emateko borondatea.\nEzarria, adostua edo eta garatua den edonon, txandakako prestakuntzak bere egokitasuna eta erabilgarritasuna adierazten du, laneratze erreminta bezala eta baita hezkuntza-sistema eta sistema sozio-ekonomikoa doitzeko erreminta bezala.\nIMHk, Adegi, Lleidako Unibertsitatea, Incress Innova eta europar adituekin elkarlanean eta HOBETUZ-LANBIDEK sustatutako ekintza osagarrien deialdiaren barruan, ikerketa bat garatu du txandakatzearen aldagai giltzarrien inguruan eta datorren irailaren 12an IMHn aurkeztuko du.\nJardunaldi honetan parte hartzen gonbidatzen zaitugu eta antolatuko diren 5 taldeetako baten zure ikuspegiaren ekarpena egiten , non txandakatzearen problematikak landuko diren, esaterako lan kontratua, txandakatze pedagogia, edo finantzaketa.\nJardunaldia: Txandakako Prestakuntzaren aldagai giltzarriak\nTokia: Alberto Ortueta Areto Nagusia, IMH, Elgoibar\nIZEN EMATEAK hemen edo deitu 943744132 telefonora (Eider Iriondo).\n09:00 Joxean Egaña. IMHko Zuzendaria. Harrera eta “txandakatzearen aldagai giltzarrien” Ikerketaren aurkezpena. Metodologia eta emaitzak.\n09:20 Carlos Crespo. Eusko Jaurlaritzaren Lanbide Heziketa eta Etengabeko Ikaskuntzaren Sailburuordea. HEZIBI: esperientzia pilotua EAE.\n09:40 Isabelle Caradot. CESIren nazioarteko proiektuen arduraduna.Txandakatzea Frantzian: erantzun politikoa laneratzearentzat eta gizarte sustapenerako bidea.\n10:00 Ixaka Egurbide. IMHren Txandakako Ingeniaritza Eskolako Zuzendaria. Txandakako Ingeniaritza: Esperientzia bat zeinek ekintzekin frogatzen duen txandakatzearen eraginkortasuna eta kalitatezko enpleguetan duen eragina.\n10:30 Lleidako Unibertsitateko Jorgina Roure Doktorea. Txandakatzearen pedagogia.\n11:00 Alemaniako Universität Hamburg Unibertsitateko Jens Siemon Doktorea. Prestakuntza dualaren sistemaren ebaluazioa Alemanian eta Europan.\n11:30 Frantziako FORMASUPeko Zuzendari Frédéric Sauvage Doktorea. Txandakatzearen gizarte-kostu eta balioa.\n12:45 Txandakatzearen problematikari buruzko 5 lantalde.\n12:45 Pedro Sanchez, LANBIDEren Enplegurako eta Diru-sarrerak bermatzeko Prestakunza zuzendaria. Jardunaldia-ren ondorioak.


Musika garaikideari buruzko mintegiak egingo dira Bilbon / Bilbao acogerá los seminarios sobre música contemporánea\nBost hautagairen izenak aurkeztu dira Baiona Hiria-Eusko Ikaskuntza sariendako / Cinq candidats se sont présentés pour le prix de la culture basque décerné par la Ville de Bayonne et Eusko Ikaskuntza.\nMusika garaikideari buruzko mintegiak egingo dira Bilbon\nEuskal Herriko Musikagileen Elkartearekin, Institut Francais-ekin eta Bilboko arte erakundeekin elkarlanean, Eusko Ikaskuntzak musika garaikideari buruzko mintegiak antolatu ditu. Helburua, gaur egungo konposizio alorrean dauden arazoak aztertzea da.\nMintegiak bi izango dira. Lehena, azaroaren 12tik 14ra bitartean, eta bigarrena, azaroaren 26tik 28ra. Agustin Gonzalez Acilu izango da lehendabizikoa zuzenduko duena, eta Luis de Pablo bigarrenarekin arduratuko da.\nBost hautagairen izenak aurkeztu dira Baiona Hiria-Eusko Ikaskuntza sariendako\nBaiona Hiriak eta Eusko Ikaskuntzak emango dituzten bi sariak abenduaren lehen hamabostaldian banatuko direla eta, dagoeneko bukatu da sari horietarako hautagaien izenak aurkezteko epea. Lehenengo sariak, hogei mila liberakoak, unibertsitateko tesi bat egiten ari dena edo ikerketa lan bat eskuartean duena saritzea du helburutzat. Bigarrenak, berriz, euskal kultura edo zientziaren alde lan egin duena sarituko du. Azken hau ohorezkoa izango da, eta saridunak bi mila liberako oroitzapena jasoko du. Bost dira sari hauetarako aurkeztutako izenak: Clement Urrutybehety, "La Basse Navarre, héritière du royaume de Navarre" liburuaren egilea eta "Association des amis de Saint-Jacques des Pyrénées Atlantiques" elkartearen sortzailea; Manex Goyhenetche, "Historie generale du Pays Basque" liburuaren egilea; Jean Baptiste Coyos, "Le parler basque souletin des Arbailles. Une approche de I`ergativité"-ren egilea; Philippe Fabas, "Recherches sur I' historie religieuse contemporaine du diocèse de Bayonne"-ren egilea, eta Alexandre de La Cerda, "Radio Adour Navarre"-ren sortzailea. Lehendabiziko urtea izango da sari hauek banatzen direla.\nEuskonews & Media 53.zbk (1999 / 11 / 5 - 12)


Noel ekaitz tropikalak Bahamak jo ditu eta urakan bihurtu da | Consumer\nNoel ekaitz tropikalak Bahamak jo ditu eta urakan bihurtu da\nUrakan hau zikloi-denboraldiko bosgarrena da\narabera: Ostirala, 2007ko azaroaren 02a\nNoel urakan bihurtu zen atzo Bahametatik igarotzean; nazioarteko laguntza, berriz, Haitira eta Dominikar Errepublikara iristen hasi zen, non fenomenoak 114 hildako eta milaka kaltetu utzi baitzituen. Beste biktima bat Jamaikan hasi zen, eta emakume bat hil egin zen, bere bizilekuaren zati bat eurite gogorrengatik erortzen denean.\nEspero da orduko 120 kilometroko haizeak abiadura handituko duela hurrengo 24 orduetan, baina meteorologoek uste dute gero ahuldu egingo dela eta litekeena dela larunbata baino lehen urakan kategoria galtzea.\nNBEk jakinarazi du aditu-talde bat bidaliko duela Dominikar Errepublikara. Herrialde horretan, “Noelek” 73 hildako eta 43 desagertu utzi zituen gutxienez, eragindako kaltearen tamaina aztertzeko, bai eta kolpetik errekuperatzeko beharko duen nazioarteko laguntza ere.\nAtlantikoko urakan-denboraldian (ekainaren 1ean hasi eta azaroaren 30ean amaitzen da), 14 ekaitz eta bost zikloi (“Noel” barne) eratu dira. Horietako bik 5. kategoria lortu dute, Saffir-Simpson intentsitate-eskalan maximoa.\nEspainiako lankidetzak adierazi zuen Santo Domingoko agintariekin laguntza humanitarioa bidaltzea aztertzen ari dela, dominikarrei laguntzeko. Miguel Ángel Encinas Dominikar Errepublikako Espainiako Lankidetzarako Bulego Teknikoko zuzendariak (OTC) positibotzat jo zuen Dominikar agintariek larrialdi-egoera deklaratzeko izan zuten azkartasuna, eta horrek laguntza bideratzea erraztuko du.\ndominikar errepublika huracã¡n-eu noel-eu


Plazandreak saioaren ligaxkako lehen itzulia amaitu da | EHK\nPixkanaka ari da Plazandreak saioa bere ibilbidea egiten eta astelehenean hitzordu garrantzitsua izan zen Zornotzako pilotalekuan, lehen itzuliko azken jardunaldia jokatu baitzuten Reyes Azkoitia eta Erlantz Garciaren taldeek. Reyesenak bi partida irabazteko gai izan ziren eta bi puntu horiekin sailkapeneko bigarren postuan kokatu dira hiru punturekin, Mikel Inuntziagaren talderengandik puntu bakarrera eta atzoko euren arerioek baino bat gehiagorekin.\nAsteleheneko lehian behartutako aldaketa txiki bat izan zen, Andrea Capellan gaixo dagoelako eta bere ordez Miriam Arrillagak jokatu zuen. Lehen partidan Miren Larrarte eta Amaia Aldai izan ziren bi entrenatzaileek aukeratutako pilotariak eta partida ikusgarria eskaini zuten. Miren Larrarte oso erasokor hasi zen lehenengo tantotik eta 4-1 aurreratu zen markagailuan. Hala ere, Amaia Aldai ez zegoen barkatzeko, larunbateko arantza kendu nahi zuen eta lana gogotik eginda, 8-6 aurreratu zen. Bi pilotariek erritmo bizian jokatu zuten, oso ondo bukatutako tantoak izan ziren eta azkenean Amaia Aldaik 12-8 irabazi zion Miren Larrarteri.\nBinakako partidan entrenatzaileak euren estrategiak fintzen joan ziren eta Reyes Azkoitiak Arraiza eta Arrillaga atera zituen bikote bezala eta Erlantz Garciak aldiz Amaia Aldai eta Uxue Oses aukeratu zituen.\nBikote gipuzkoarra oso indartsu irten zen kantxara, beste erritmo bat jarri zioten partidari eta 10-4 aurreratu ziren. Eskuetatik justu, Uxue Oses ezinean aritu zen. Amaia Aldai saiatu zen aurre egiten eta oreka bilatzen baina ezinezkoa izan zuen eta beraz garaipena Arraiza eta Arrillagarentzat izan zen 12-5eko emaitzarekin.\nBigarren buruz burukorako Leire Garai eta Miriam Arrillaga aukeratu zituzten entrenatzaileek eta ordezko bezala lan bikaina egin zuen Miriam Arrillagak nagusitasun handia erakutsi zuen, bere egunik onena izan ez zuen gasteiztarraren aurrean. Azkenean 12-6 nagusitu zen Miriam Arrillaga.\nAmaia Aldai 12 / Miren Larrarte 8\nAmaia Aldai-Uxue Oses 5 / Arraiza-Arrillaga 12\nLeire Garai 6 / Miriam Arrillaga 12


Jon Alpert izango da protagonista biharko Gela saioan - Zarautz - Zarauzkohitza.eus\nJon Alpert izango da protagonista biharko Gela saioan\nDorleta Agiriano Lai 2020-10-22 15:00\nKazetari eta zinemagilea da Jon Alpert, eta dokumental ugari egin ditu zinema-teknika erabiliz. Berriemaile aritutakoa da, besteak beste, Vietnamen, Kuban, Txinan, Afganistanen nahiz Iranen. Bihar egingo dute Alperten inguruko Gela saioa, Photomuseumen.\nOstiral honetan ere Gela saioa egingo dute Zarauzko Photomuseumen. Oraingoan, Jon Alpert kazetari eta zinemagile estatubatuarrari eskainiko diote saioa. Antolatzaileen esanetan, Alpert "oso ezaguna da errealitateko zinema-teknika erabiliz dokumentalak egiteagatik".\nIkerketa-kazetari eta berriemaile lanetan jardun du hamaika herrialdetan; hala nola, Vietnamen, Kanputxean, Nikaraguan, Iranen, Filipinetan, Kuban, Txinan zein Afganistanen. Bestalde, sona handia izan du Fidel Castrori edota Saddam Husseini egindako elkarrizketengatik.\nHainbatetan saritu dute Alpert bere lanengatik. Dupont-Kolonbia saria jaso du hirutan eta hamabost Emmy sari eman dizkiote, esaterako. Horretaz gain, bi aldiz izendatu zuten Oscar sarietarako: Txinako desastre antinaturala: Sitxuan probintziako malkoak lanagatik 2010ean, eta Redention filmagatik 2012an.


Kresala Zineklubak otsail eta martxoko egitaraua kaleratu duEuskal pantailaren gunea\nDatorren astelehenean, otsailak 5, ekingo dio Donostiako Kresala Zineklubak denboraldi berriari eta martxoaren 19ra arte, sei proiekzio egingo dituzte astelehenero Trueba Zineman, 19:30ean. Emanaldien aurretik, ohiko legez, filmen aurkezpen txiki bat egingo dute gonbidatuek.\n2016ko Veneziako zinema jaialdian Fifresci saria eskuratu zuen Une vie (El jardín de Jeannette, Stéphane Brizé) film frantziarrak emango dio hasiera egitarau berriari otsailaren 5ean. Gonbidatu berezia Nacho Rodriguez zinemazale, kolaboratzaile, Flipesci epaimahaiko kide eta Kresalako laguna izango da, eta filma aurkezteaz gain, ondoren egingo den solasaldia ere gidatuko du.\nHurrengo astelehenean, otsailaren 12an, Kogonada zinema-adituaren lehen film luzea izango da ikusgai: Columbus (2016). Kogonaga Bresson, Godard, Tarantino, Ozu eta beste zenbait zuzendariren inguruan egindako bideo-saiakerengatik ospetsu egin da sarean, eta bere lehen filmean zuzendari klasiko eta entzutetsuenen aztarnak aurki daitezke. Columbus lanak gaixo dagoen irakasle baten semearen eta herria utzi nahi ez duen nerabe baten arteko ezohiko harremana kontatuko du. Saioa Tabakalerako ikus-entzunezko programaren koordinatzaile Lur Olaizolak aurkeztuko du.\nHilabete bukaeran, Hong Sang-soo zuzendari hego-korearraren Bamui haebyun-eoseo honja (En la playa sola de noche, 2017) filma emango dute, otsailaren 26an. Gizon ezkondu baten eta bere maitale izandako aktore gazte baten hausnarketak jasoko ditu, eta El Contraplano webguneko kritikari Iñaki Ortizek aurkeztuko du saioa.\nMartxoa dokumentalaren eta fikzioaren arteko muga zalantzan jartzen duen pelikula kolonbiar batek hasiko du. Hilaren 5ean Jerico, el infinito vuelo de los días (Catalina Mesa, 2016) proiektatuko dute, eta El círculo del Fotograma webguneko arduradun eta Zinea atariko kolaboratzaile Amaia García hurbilduko da solasaldira.\nHurrengo astelehenean, martxoaren 12an, Cannesko jaialdiaren Un Certain Regard ataleko Fipresci saria eskuratu zuen Tesnota (Kantemir Balagov, 2017) ekoizpen errusiarrak familiaren eta erlijioaren inguruko hausnarketak jorratuko ditu.\nAzkenik, bi hileko denboraldiari agur esateko, Cuori puri (Roberto De Paolis, 2017) drama italiarra eskainiko dute Trueba Zineman. Neska gazte erlijiotsu eta mutil gatazkatsu baten arteko ezohiko maitasun-istorio samurra kontatuko du filmak, eta zinema-kritikari Mikel G. Gurpeguik gidatuko du filmaren ondorengo solasaldia.\n2017/12/21\tInes Arrue\n2017/12/07\tMaialen Goñi\n2017/11/29\tAnder Makazaga\nAlbisteak Aleak Drama Emanaldiak Jardunaldiak Zikloak\nColumbus Cuori puri en la playa sola de noche Jerico el infinito vuelo de los días Kresala Zinekluba Otsaila eta martxoa Tesnota Une vie


Vicky Rojas eta Dalila Cabrera, websail bat sortzeko zurrunbiloan - etakitto.eus\nVicky Rojas eta Dalila Cabrera, websail bat sortzeko zurrunbiloan\nSasoi ederra bizi dute Vicky Rojas eta Dalila Cabrera eibartarrek. Orain dela hainbat urte abiatu zuten proiektuak forma hartzen dihardu eta emozio handiko egunak dituzte aurretik. Voragine websailaren sortzaileak dira Vicky eta Dalila, etorkizun hurbilean zeresana eman dezakeen zientzia-fikziozko telesailaren zuzendariak. Berehala hasiko dituzte grabaketak eta, Bilbo inguruan ibiliko badira ere, hainbat eszena Eibarren filmatuko dituzte.\nZientzia-fikziozko istorioa kontatzen du Voraginek. “Dimentsio arteko ate bat zabaldu eta handik bost urtera hasten da istorioa, bi errealitate kontatuz”, Vickyren berbetan. “Errealitate biak oso antzekoak dira, gertaera ezberdin bat kenduta, eta aldaketa txiki batek ondorio nabarmenak izan ditzake pertsona baten nortasunean edo bizitzan”. Kaosaren teoria azaltzen duen tximeleta efektuak esplikatzen duen bezala, tximeleta baten hegalen mugimendu soilak mundua alda dezake.\nHiru emakume dira Voragineko protagonistak, espia bi eta hiltzaile bat. “Websailak zientzia-fikziozko testuingurua badu ere, gizakien inguruko hausnarketa egiten da bertan”, Dalilak dioenez. “Esparru soziala eta politikoa lantzen ditugu, baina batez ere pertsonaiek egiten duten nortasunaren bilaketa. Hau da, pertsona hauek nolakoak diren eta errealitate paralelo batean nolakoak izan daitezkeen ikustea, non dena berdina den baina era berean oso ezberdina”.\nWebsailak minorietan jartzen du arreta. Protagonistetako bat latinoamerikarra da, beste bat transexuala eta besteak antsietate-arazoa eta depresioa du. “Fikzioan gehiegi landu ez diren gai gizatiarrei buruz egin nahi dugu berba”, dio Dalilak. Vickyren ustez gai hauek zeharka tratatu ohi dira fikzioan eta eurek protagonismoa eman nahi diete, baina trama ez da euren izaera edo nortasunean zehazki zentratuko. “Minoria hauek normalizatu nahi ditugu. Hau da, protagonistetako bat lesbiana izan daiteke, baina websaila ez da zentratuko armairutik noiz irten den eta horrelako kontuetan. Beste barik, lesbiana da eta kitto, baldintza horrek ez du tramarekin zerikusirik eta ez du zertan izan. Zergatik sortu behar ditugu beti mota bereko pertsonaiak?”, hausnartzen du Dalilak.\nVicky eta Dalilarentzat oso garrantzitsua da websailean minoriak irudikatzea, “hazten geundenean horrelako telesail bat ikustea gustatuko litzaigukeelako”. Haurtzaroan eta nerabetasunean horrelako telesailak faltan bota zituzten biek eta Voraginerekin pertsona asko ordezkatuta sentitzea espero dute. “Ikusleak pentsatzea berari gertatzen zaizkion gauzak jende gehiagori gertatzen zaizkiola eta gauza horiek kontatzen dituzten istorioak daudela”, dio Vickyk.\nHizkuntzari dagokionez, bestetik, euskerak protagonismo handia izango du. “Azken finean euskera minoria bat da hizkuntzei dagekionez”. Gainera, euskeraren garrantzia handia izango da trama ulertzeko, websailean aurkezten diren errealitate batean Franco inoiz ez delako existitu eta horrek historia asko aldatzen du, gaur egun euskeraren presentzia handiagoa izango litzatekeelako seguruenik.\nGidoi perfektuaren bila\nDalilak aspaldi du idazteko ohitura, nobela formatuan batez ere. “Errealitate paraleloen kontuak beti eman dit atentzioa, ‘Aliceren abenturak Lurralde Miresgarrian’ eta horrelako ipuinek, eta zientzia-fikziozko kontaketen antologia baten parte hartzeko eman nuen izena. Kontaketa labur bat idatzi nuen eta Vickyk irakurri zuenean ibilbide luzeagoa zuela esan zidan”. Vickyren ustez oso kontaketa “bisuala” zen.\nBikoteak beti izan zuen estilo honetako zerbait sortzeko gogoa eta Dalilak idatzitakotik abiatu ziren. “Argia ikusi ez zuen websail batean lanean genbiltzan eta guk geuk horrelako zerbait egiteko gai ikusi genuen gure burua”, Dalilaren berbetan. Gehiago idazten hasi ziren, ideia asko jarri zituzten mahai gainean eta urte biko lana egin dute gidoia osatzen. “Oso prozesu gogorra izan da”, Dalilaren ustez. “Oso perfekzionistak gara, oso zorrotzak. Lehen kapitulua, adibidez, 10 aldiz idatzi dugu”. Gaur egun, ordea, websaioa grabatzeko atarian daude.\nEkainaren 28an aktoreak aukeratzeko castinga egin zuten eta zuzendarien deiak erantzun bikaina izan zuen. “25 lagun baino gehiago etorri ziren, espero genuena baino askoz gehiago. Zaragoza eta Soriatik etorri ziren batzuk, pentsa. Aparta izan zen!”, Dalilak dioenez. Eta zergatik hainbeste arrakasta? “Istorioa asko gustatzen zaielako etorri zirela esan ziguten”.\nVicky eta Dalilak proiektuarekin izan zuten lehen kontaktu erreala izan zen castinga, etxetik atera eta errealitate bihurtzen hazteko unea, eta horrelako erantzun ona jasotzea “gogobizialdia” izan zen talde guztiarentzat. “Proiektua martxan dagoela sentitu genuen, eta martxa onean gainera”. Eta bilatzen zutena aurkitu zuten. “Hori izan zen onena, bilatzen genuena baino gehiago eskaintzen diguten aktoreak aurkitu genituela. Poz-pozik gaude”. Voraginerekin oso konprometituta dagoen jendea da eta dagoeneko websailaren zaleak dira. “Gidoiaren lehen irakurketa egin genuenean esan genien edozer gauza galdetu ahal zutela pertsonaietan gehiago sakontzeko, baina eurek erantzun ziguten websailean aurrerago zer gertatzen den jakin nahi zutela”, dio Dalilak barrez.\nAstelehenean entseguekin hasi ziren, baina oraindik hainbat kontu itxi behar dituzte abuztuaren 12an grabaketekin hasteko. “Hiru ekoizle ditugu taldean, baina gehiago lortzen baditugu ez litzateke txarto egongo”. Ikus-entzunezkoen munduan eskarmentua duten emakumeak dira biak. “Dalila gidoigintzan eta edizioan, eta ni zuzentzen eta kamera atzean batez ere. Beraz, ondo ulertzen dugu elkar”, Vickyren berbetan, “baina horrelako proiektu bat gauzatzeko gauza gehiago behar dira”.\nHainbat pertsonek egiten dute bat proiektuarekin Voraginek duen potentzial handiak erakarrita. “Zorte handia dugu, hasieratik gurekin lanean diharduten 5-6 pertsonako talde bikaina dugulako”, Dalilak dioenez. Egun hauetan ekoizpen lanetan, soinu-banda sortzen, arte-zuzendaritzan eta beste hainbat alorretan lanean diharduen jendearekin bilduko dira, ahalik eta talde onena osatzeko. “Profesionalak dira eta argi dute aurrekonturik ez duen telesaila dela, baina ideiak motibatu egiten dielako etorri dira eta hori oso motibagarria da guretzat”. Hala ere, proiektua finantzatu ahal izateko dirua lortzen badute, eurekin lan egiten dutenei ordaintzea da zuzendarien asmoa lehenik eta behin.\nVicky eta Dalilak kontatu nahi duten istorioa ez da ohiko medioetan ikusten den horietakoa. “Gure ingurukoei eta guri buruz berba egiten duen istorioa da”, Vickyren esanetan, “ikusi ohi ditugun lanetatik aldentzen dena”. Ez dute nahi inork euren istorioa erosi eta moldatzea, “guretzat gidoia aldaezina da”, eta horregatik erabaki zuten websail moduan kontatzea. “Netflixek dirua eman eta istorioa guk nahi dugun moduan kontatzen uzten badigu, bikain; baina ez da ohikoa horrelako zerbait gertatzea”, Dalilaren ustez.\nWebsailen alorrean, bestetik, ohikotasunetik aldentzen da Voragine.“Gaur egunean umore kutsua duten websailak egiten dira batez ere, 10-15 minutuko komedia arinak”, Vickyk dioenez, “baina guk buruan genuen proiektua gauzatu nahi genuen, nahiz eta normalean egiten denarekin zerikusirik ez izan”. Printzipioz Voraginek 20 minutu inguruko 17 kapitulu izango ditu, lehen kapituluak izan ezik, 40 minutuko iraupena izango duelako.\nLehen kapituluak garrantzia handia du zuzendarientzat, ekoiztetxe edo ikus-entzunezkoen enpresa banatzaileetan produktua saltzeko aurkeztuko dutelako, baina asetzen dien eskaintza bat jasotzen ez badute, YouTube edo Vimeo bezalako plataforma batean jarriko dute websaila eta kitto.\nVicky eta Dalila sartu dira Voragineren zurrunbiloan. Emaitza zuen ordenagailu, tablet edo mugikorretako pantailetan izango duzue laster.\nDalila CabreraVicky RojasVoraginewebsaila\n« Hirurok tabernak 6. urteurrena ospatuko du gaur zuzeneko musika eta menu bereziarekin Maleta prest jairik jai ibiltzeko »


Keta Babyautok lehen garaipena lortu du Lazkaori 4 eta 1 irabazita | El Diario Vasco\nCosta UrolaKeta Babyautok lehen garaipena lortu du Lazkaori 4 eta 1 irabazita\nKeta Babyautok lehen garaipena lortu du Lazkaori 4 eta 1 irabazita\nSahatsagan partida polita eskaini zuten bi taldeek. Etxeko lehen partidan argazkia atera zuten Babyautoko jokalariek. / AMAXKAR\nGazte mailako areto futboleko taldeak etxean galdu zuen\nJUAN MARI ZUBIAURRE GETARIA. Martes, 9 octubre 2018, 00:19\nGetariako Keta Babyautok denboraldiko lehen garaipena lortu du asteburuan Lazkao taldearen aurka Mendibeltzen jokatutako norgehiagokan. Partida amaierako emaitzak, 4 eta 1, ez du zalan,tzarik uzten zein izan zen Orioko zelaian nagusi. Baina ez ziren gauzak ondo hasi. Hasteko ordutegia ez ohikoa izan zen, arratsaldeko 18:45ean hasi baitzen partida eta epaileak baloia jokoan jartzeko agindu eta berehala kanpotarren gola etorriko zen. Lau partidetan golik egin gabe zegoen Lazkao eta lehen minutuan Mendibeltzen Julen Azpeitiaren atea zulatzeko gai izan zen.\nBi taldeentzat jokoan zeuden puntuak oso garrantzitsuak ziren. Biak ere garaipenik gabe zeuden, Lazkaok denak galduak zituen baina Keta Babyautok bi berdinketa lortu zituen ligako bi lehen partidetan eta bi puntu poltsikoan zeuzkaten baina garaipena funtsezkoa zen Iñaki Azpitarteren mutilentzat, lasaitasun gehiagorekin jokatu ahal izateko liga hasiera honetan.\nAitor Arangurenek lehen zatiko 18. minutuan berdinketaren gola egiten zuen eta atsedenaldira banakoarekin joan ziren. Bigarren zatian Lazkaoko atearen bila atera ziren getariarrak eta lan oso txukuna eginaz ordu laurdenera etorri ziren bi jokaldi bata bestearen atzetik eta bi gol jarraian egiten zituzten, lehenengoa Iker Agirrek eta bigarrena Mikel Agirrek. 3 eta 1ekoak lasaitasuna eman zion taldeari eta futbol joko ona egiteko minutuak izan zituzten. 79. minutuan heldu zen azken gola, Joanes Uriak sartutakoa. Hiru puntuak etxean geratu ziren eta orain jarraipena Antzuolan eman beharko diote datorren asteburuan.\nAreto futboleko mutilak Sahatsagan lehen aldiz jokatzen zuten larunbat goizean eta zaleek partida ederra ikusteko aukera izan zuten. Lehen zatian Mondrate nagusitu zen (1-3) baina bigarrenean berdintzea lortu zuten getariarrak. Berriz kanpokoak bi gol egin eta azkena etxekoek egingo zuten. Aukerak bai baina baloiak sartu nahi ez. Azken emaitza 4 eta 5, ikuskizun ederra eta zale asko kiroldegian. Golegileak, Lertxundik bi eta Larrañaga eta Aizpuruk bana.\nTras superar al Bordils por 24-23, el Amenabar recibe mañana al Torrelavega\nEnpresa kudeatzeko ikastaroa, pertsona ekintzaileei edo enpresariei bideratuta Talde nagusi eta jubenilen porrota eta kadete nesken garaipena nabarmen lidergoan jarraituz


Madril aldean (II) | rufino iraola garmendia\n← RESTABLECER EL DIÁLOGO CON NUESTRO/A NIÑO/A INTERIOR\nOvis spiritualis sine grege →\nMadril aldean (II)\nPublicado el mayo 9, 2013\tpor kafarnaum\nHala ere, Madrilen dagoen monumenturik handiena kanposantua da\nHiri handi batera zoazenean, kasik derrigorrezkoa da museoak, katedralak eta palazioak bisitatzea. Bisitatu genituen batzuk, adibidez Museo del Prado. Handia da. Gutxi gorabehera, XV. mendetik hasi eta XIX.era arteko pintorerik onenen koadroak ikus ditzakezu; batez ere –Goya eta besteren bat edo beste kenduta– pintura erlijiosoa. Txunditu egiten zara artista haien lanekin, baina, bestetik, ohartzen zara Elizaren aginte kasik absolutuaz eta horrek zapore gazi-geza uzten dizu.\nPinturaz tutik ez dut ulertzen. Magoaren trukoekin bezala txunditzen naiz, horrela disfrutatzen dut. Begietatik kolpean sartzen zaidan emozioarekin geratzen naiz. Arteaz disfrutatzeko ez dago aditua izan beharrik, eguzkia hartzeko astronomoa zertan izanik ez dagoen bezalaxe. Esango nuke zenbat eta adituagoa zaren gai batean, orduan eta gehiago kostatzen dela emozioari eragitea.\nBisitekin jarraitu genuen: La Almudena, Errege Palazioa, El Escorial, Santiago Bernabeu… La Almudena izango da Espainiako katedralik berriena, 1993an amaitua. Bikaina da, baina zertarako tamaina horretako katedral bat garai honetan? Egia da 1885ean hasia dela. Dena den, gure herritar bat hantxe dago ehortzia, bisitatu genuen. Han dago, han dago, Alcalako Atea. Han dago El Escorial, txundigagarria, dakizunez presoen odol eta izerdiz egina.\nHala ere, Madrilen dagoen monumenturik handiena kanposantua da. Kalkulatu nuen izango zituela lau kilometro luze eta hirurehun metro zabal. Auskalo zenbat mila gurutze dauden, nahiz eta iruditzen zaidan gurutze gabekoak ere asko direla. Dena den, gurutzedunak zein gabeak, denak dira anonimoak Madrilgo kanposantuan, La Almudenan ehorzteko ‘meriturik’ ez baduzu, noski. Pentsatzen egon nintzen ez jaiotzea bezala dela Madrilen jaiotzea eta hiltzea. Zarenik ere inor ohartu gabe jaio eta hilko zara han.\nToldedon ere izan ginen. Toledok, jakingo duzuenez, bi parte oso diferenteak ditu: parte zaharra, mudejar kulturakoa, eta parte berria. Parte zaharra, Chinchon bezalaze, Gizadiaren Ondare Historikoa da. Hiru kultura bizi izan direnez –arabiarra, judutarra eta kristaua–, etxe eta elizetan ere nabarmena da hori. Han dago Cisneros kardinala ohore guztiekin, baina ez dago hark sutan erretzera kondenatu zituenen aipamenik. Hain zuzen, edozein elizatan ikusiko duzu San Lorenzo edo San Sebatianen martirioa, baina inoiz ere ez Miguel Servet bat —Calvinoren aginduz— sutan erretzen, edo inkisizioak kondenatu zituen beste batzuk, adibidez Giordano Bruno.\nEsta entrada fue publicada en 1 Artikulua/Prentsa y etiquetada BH 130509. Guarda el enlace permanente.


Estatu Batuetako ikerketa baten arabera, garun-dentsitatearen galera bizkarreko minen iraupenarekin lotuta dago. | Consumer\nEstatu Batuetako ikerketa baten arabera, garun-dentsitatearen galera bizkarreko minen iraupenarekin lotuta dago.\nNorthwestern Unibertsitateko zientzialariek diote gaitz horrek %11 arte grisa galtzea eragin dezakeela.\nChicagoko (AEB) Northwestern Unibertsitateko Medikuntza Fakultateko eta Neurozientzien Institutuko ikertzaileek egindako ikerketa. garun-dentsitatearen galera bizkarreko minen iraupenarekin lotzen du.\nLan hori “The Journal of Neuroscience” aldizkariak argitaratu du, eta bizkarreko min kronikoa dutenek garun-masa murrizteko eta materia grisa %11 arte galtzeko arriskua dutela ohartarazten du; izan ere, informazioa prozesatu eta memoria kontrolatzen duen burmuinaren zati bat da.\nKalkuluen arabera, AEBetako biztanleen %15 inguruk bizkarreko mina du, eta laurden batean, min horiek kronikoak dira.\nAzterlana horrelako minak zituzten 26 lagunekin egin zen, eta Vania Apkarian irakaslea buru zuen zientzialari-talde batek egin zuen. Paziente horiei erresonantzia magnetikoko azterketak eta bestelako analisi-teknikak egin zitzaizkien, eta emaitzak arazo hori ez zuten beste 26 pertsonenekin alderatu ziren.\nIkerketaren arabera, bizkarreko mina dutenek, batez ere sakrolumbar aldean, 1,3 zentimetro kubiko materia gris galtzen dute urtean. “Definizioz, min kronikoa pertzepzio-egoera jarraitua eta iraunkorra denez, tentsioei eta eragin negatiboari lotua, materia grisa murrizteko azalpen tekniko bat gehiegizko erabilerak eragindako atrofia litzateke, eta, aldi berean, hantura-mekanismoek eragindakoa”, adierazi du Apkarianek.\nIkertzaileek diotenez, baliteke atrofia handitzean mina atzeraezinezko baldintza bihurtzea, gero eta gutxiago terapiari erantzuten diona.\nbizkar memoria-eu min


Unanu: igandean eta asteartean, badatoz Mamuxarroak! - Unanu - Guaixe.eus\nGuaixe 2014-03-01 08:30\nUnanuko mamuxarroek ez dute aurkezpenik behar. Kamixeta eta galtzontzilo luze zuriak, gerriko beltza edo gorria, pazpalinak eta zatak soinean dituztela eta aurpegia metalezko katolaz estalita, kalera aterako dira igandean eta asteartean. Makila arin-arin mugitzen dute eta inor gutxi libratzen da hanketan makilakada majoa hartzeaz.\nIgandean mamuxarro txikiak izanen dira protagonista, eta astearte-ihotean mamoxarro handiak. Bi egunetan arratsaldeko 16:30 edo 17:00ak aldera aterako dira mamoxarroak, eta 18:00ak arte Unanuko karriketan gora eta behera ibiliko dira, jendea berotzen. Korrikaldietatik errekuperatzeko, auzatea eginen da eliza atean, musikak lagunduta. Ohi bezala, astearte ihotean herriko emakumeek prestatutako piperropil goxoak ez dira faltako. Gauean, herritarrek afaria eginen dute eskean ateratakoarekin.